Resepi Biskut Nestum Choc Chip Yang Sangat Crunchy. Guna Sukatan Cawan, Mudah Je

Sesekali memang teringin nak makan biskut buatan sendiri kan?
Memang lain macam sedapnya kalau kita bandingkan biskut homemade dan biskut yang dibeli di kedai. Rasa biskut homemade biasanya tentu lebih segar dan baunya pun lebih wangi.

Apa kata cuba resepi biskut nestum yang dikongsikan oleh Puan Hazlita Ishak ni.
Katanya biskut ni merupakan resepi asal oleh Cikgu Azlina Ina iaitu honey nestum almond cookies crunch. Bila try buat memang sedap dan sangat crunchy. Cara nak buatnya pun senang je.

Jom kita tengok bahan-bahan dan cara membuatnya.

Resipi Biskut Nestum Rangup Dengan Madu, Cip Coklat & Almond
Bahan A
250g butter / marjerin
1/2 cawan gula perang halus
1 penutup esen vanila
2 sudu besar madu
Bahan B
1 sudu kecil baking powder
1/2 sudu kecil soda bikarbonat
1 sudu besar tepung beras
1 sudu besar tepung jagung
Bahan C
1 1/2 cawan tepung gandum
Bahan D
2 sudu besar susu tepung
Bahan E
1/2 cawan nestum
1/2 cawan cip coklat
1/2 cawan almond nips / strip
Cara-cara
1. Gaul Bahan
Mula-mula gaul rata bahan A. Nak senang saya gunakan whisk, kalau tak ada guna senduk biasa pun boleh.
Lepas tu masukkan bahan B, kacau lagi bagi rata.

Masukan bahan C pula sedikit demi sedikit dan kacau rata.
Settled, masukkan bahan D, gaul rata lagi.

Last sekali masukkan bahan E, gaul lagi bagi rata.

2. Simpan 30 Minit Dalam Peti Sejuk
Bila dah masukkan semua bahan, pastikan adunan elok tak berderai.
Kalau adunan agak berderai tambah butter / majerin sikit sikit hingga adunan bersatu.
Kemudian simpankan dalam peti sejuk selama 30 minit.

3. Sedia Untuk Dibakar
Ambil adunan sejemput sejemput atau guna sudu. Susun atas dulang pembakar.
Panaskan oven 10 minit suhu 160.
Bakar adunan selama 30-35 minit ikut oven masing masing.
Kalau nak bakar biskut ni kena guna api slow ye.

4. Siap
Jangan risau kalau biskut ni masa panas dia agak lembut.
Tunggu bila dah sejuk nanti baru keras elok.
Fuh, bila gigit terasa rangup sangat!

Beginilah Hasilnya!
Inilah biskut nestum yang dah siap tadi. Tengok pun rasa terliur je.
Bau pun wangi sangat.

Mudah, kan?
Bolehlah tambah dalam senarai koleksi biskut untuk raya nanti.
Buat sendiri lagi jimat dan sedap!
*Resepi biskut nestum ini dikongsikan oleh Puan Hazlita menerusi Facebook. Bagi yang nak lagi banyak resepi, boleh follow FB Hazlita Ishak di SINI.


Cara Buat Oat Cookies Yang Paling Mudah. Sesuai Untuk Diet!

Tidak dinafikan lagi, biskut oat adalah salah satu jenis biskut yang amat digemari oleh hampir kesemua golongan usia. Selain rasanya yang enak, ia juga terkenal dengan khasiatnya sehingga digelar biskut diet atau biskut ‘sihat’. Kalau dilihatkan harganya di pasaraya pun, boleh tahan mahal juga.
Oleh itu, kami amat berbesar hati kerana Puan Rarra Sakura berkongsikan 2 buah resepi biskut oat beliau yang nampak sungguh menyelerakan! Malah, siap dengan tutorial yang menerangkan setiap langkah dengan terperinci.

Resepi Biskut Oat 1: Healthy Digestive Biscuit
Resepi biskut oat pertama adalah healthy digestive biscuit yang mempunyai rasa lemak-lemak dan rangup. Menurut beliau, biskut ini amat sesuai untuk orang yang ingin mengawal pemakanan seperti penghidap diabetes.
Selain itu, anda juga boleh menggunakan biskut ini sebagai base untuk membuat cheese cake.

Bahan-bahan
Berikut adalah bahan yang diperlukan:

75 g butter sejuk (dari peti ais)
100 g tepung serbaguna
65 g oatmeal (kisar)
1/2 sk soda bikarbonat
1/2 sk baking powder
35 g gula perang
2 -3 sb susu segar
Garam

Cara-cara:
1. Kisar Oatmeal
Pertama sekali, kisar oatmeal. Apabila siap, ketepikan.

2. Gaulkan Bahan
Sediakan mangkuk, masukkan butter dan ramaskan dengan tepung beserta oatmeal. Gaulkan hingga strukturnya menjadi seperti breadcrumbs.
Kemudian, tambah baking soda, garam, soda bikarbonat dan gula. Gaul sebati.

3. Tambah Susu
Tambahkan susu sedikit demi sedikit. Jika adunan masih lagi kering, boleh tambah lagi susu.

4. Bentukkan Adunan
Gaulkan sampai adunan tadi tidak lagi melekat pada tangan.
Beginilah rupa adunannya.

5. Sejukkan
Setelah siap adunan, balutkannya dengan menggunakan plastik atau cycling film dan simpan dalam peti sejuk bahagian chiller selama 30 minit.

6. Canai Dan Tekap
Selepas 30 minit, keluarkan dari peti sejuk dan canaikan dengan ketebalan 0.5 cm atau 1 cm.
Selepas itu, boleh tekap ngan mana-mana acuan yang anda gemari.

7. Sejukkan Lagi Sekali
Simpankan acuan biskut tadi ke dalam chiller sekali lagi. Kali ini hanya biarkan selama 10 minit.

8. Bakar
Bubuh dalam tray dan bakar dalam ‘oven’ selama 10-15 minit atau keperangan, suhu 170 c.

9. Siap!
Sejukkan sebentar sebelum disimpan dalam bekas kedap udara. Dah boleh makan! Beginilah tekstur di dalamnya, rangup bukan?

Resepi Biskut Oat 2: Biskut Oat Rangup Ala Munchy’s Krunch
Resepi biskut oat kedua ini ada perbezaan sedikit dengan yang pertama kerana ia mengandungi kekacang, buah-buahan kering.
Lebih kurang macam biskut Oat Krunch jenama Munchy’s, tapi bezanya anda bolehlah taburkan segala jenis benda yang anda suka. Lagi satu, anda boleh kawal jumlah gula dan tahap kemanisannya agar lebih menyihatkan. Jadi, memang sesuai kalau diberi kepada anak-anak mahupun orang dewasa sekalipun.
Berikut adalah resipinya:
Bahan-bahan:

Bahan A
————–

250 g butter
1/2 cawan minyak mazola
2 cawan brown sugar (leh kurangkan)
*Gaul sebati ngan spatula atau sudip kayu

Bahan B
————-

2 biji kuning telur
1 sudu besar esen vanila
1/2 sudu kecil butter oil (tak guna pun tak apa, kelebihannya cuma berbau wangi)
*Semua bahan ini sebatikan bersama bahan A tadi

Bahan C
————–

350 g tepung biskut (tepung gandum pon leh)
1/2 sudu besar baking powder
1/2 sudu besar soda bikarbonat
1/2 sudu besar cream of tartar (tak guna pun tak apa)
*Ayakkan semua bahan ni dan campurkan dengan bahan A + B tadi. Gaul sebati.

Bahan D
————-

1 cawan chocolate chip
Sejemput buah2 kering seperti cranberries/kismis atau aprikot kering (dicincang kasar)
2 cawan rolled oat (nak guna oat biasa pun boleh kalau tak ada stok)
Kekacang lain (hazelnut, walnut, almond, pistachio, kuaci, pumpkin seeds, gajus, chia seed, terpulang ikut kesukaan dan kemampuan). Nak guna kacang tanah pun boleh. Kalau nak campur semua jenis, ambil sejemput saja bagi tiap-tiap jenis kacang sambil cincang kasar sedikit. Kemudian [email protected] bakar dalam oven sekejap untuk menjadikan ia garing.

Cara-cara:
1. Gaulkan Bahan
Pertama sekali, gaulkan bahan A, bahan B, dan bahan C satu persatu. Kemudian, campurkan semua bahan (A+B+C) seperti dalam gambar di bawah.
Bentukkan hingga ia menjadi doh.

2. Sejukkan Doh & Bentukkan Acuan
Apabila telah menjadi doh seperti ini, simpankan di dalam chiller selama 15 minit.
Kemudian, bentukkan mengikut acuan yang anda suka. Jangan terlalu tebal, terutamanya di bahagian tengah kerana dikhuatiri akan mentah. Agak-agak ya.

3. Sedia Untuk Dibakar
Kemudian, bakar di dalam ‘oven’ menggunakan api atas bawah, suhu 160 c selama 15 minit.
Suhu bergantung kepada jenis ‘oven’ juga. Kalau nampak biskut dah keperangan, boleh keluarkan.

4. Siap!
Ini hasilnya yang siap dibakar.

Macam biasa, sejukkan dahulu sebelum dimasukkan dalam bekas kedap udara.

Lebih Berbaloi Buat Sendiri!

Menarik bukan? Selepas ini bolehlah buat sendiri biskut oat menggunakan resepi ini. Kalau buat sendiri, tentulah lebih berbaloi kerana kita boleh ikut selera anak-anak yang selalunya suka memilih makanan. Dengan perkongsian ini, diharapkan ibu-ibu dapat mempelbagaikan hidangan biskut yang kurang manis, lebih sihat dan berkhasiat untuk seisi keluarga.
Selamat mencuba!

*Resepi asal kedua-dua resepi biskut oat ini adalah oleh Puan Rarra Sakura yang juga merupakan seorang homebaker. Ikuti lebih banyak tips masakan dan resepi hebat melalui Facebook peribadi beliau Rarra Sakura atau Fanpage Koleksi Resepi Rarra Sakura.


Resepi Biskut Ovaltine Manis Berlemak, Sesuai Hidangan Hari Raya

Bila tiba Hari Raya Aidilfitri pasti ramai yang membuat biskut raya sendiri bersama ahli keluarga. Antara biskut raya popular adalah almond london dan cornflakes madu kerana cara membuatnya agak senang dan tidak memerlukan bahan yang banyak.
Selain dua biskut popular itu, apa kata anda cuba satu resepi baharu iaitu biskut ovaltine. Walaupun belum berpuasa tetapi tak salah untuk cuba dan hidangkan kepada keluarga. Betul tak?

Baca juga: Petua Halau Semut Dalam Balang Gula, Sejam Dah Hilang Semua!
RESEPI BISKUT OVALTINE MANIS BERLEMAK, SESUAI HIDANGAN RAYA
Ikuti perkongsin resepi biskut ovaltine di bawah, manis berlemak memang kegemaran ramai.

Bahan-bahan:

1 cawan buttercup atau majerin
1/2 cawan gula halus
1 biji telur
1/4 cawan minyak masak biasa
1/2 cawan ovaltine
1/2 cawan susu tepung
1 cawan tepung jagung
1 sk baking powder
1/2 sk soda bikarbonat
3 cawan tepung gandum cap ros
1 cawan almond nips -dibakar kejap
1 cawan coklat chip
1 cawan coin milk beryls

Cara penyediaan:
1. Kacau buttercup dan gula halus hingga sebati.

2. Masuk sebiji telur dan minyak masak. Kacau lagi sampai sebati.

3. Masukkan ovaltine, penting bahan ni. Kacau lagi.

4. Kemudian masukkan susu tepung dan tepung jagung. Kacau lagi sampai adunan sebati.

5. Akhir sekali baru masukkan campuran tepung gandum bersama baking powder dan soda bikarbonat. Gaul sebati.

6. Ok dah siap adun tambahkan almond nips yang dah dibakar kejap. Lepas tu satu cawan coklat chip. Kacau-kacau rata.

7. Mana suka kriuk-kriuk coklat boleh tambah coin milk beryls ya. Gaulkan rata.

8. Masuk piping beg, nak cubit-cubit pun boleh.

9. Ok loyang sapu majerin ek, lepas tu susun cookies korang jangan rapat sangat nanti dia kembang. Bakar suhu 170-180 masa 20 minit atau bergantung oven korang lah ya.

Siap dan sedia untuk dimakan. Memang sedap dan harum semerbak ya bau. Rugi kalau tak cuba.

Sumber: Facebook Ain Makter


Resepi Biskut Peanut Butter ‘Rare’, Memang Susah Nak Cari Dekat Kedai

Zaman serba moden ini biskut raya turun temurun juga semakin dilupakan dan muncul biskut raya baharu yang menjadi kegemaran orang ramai. Pelbagai jenis biskut raya dapat kita cuba sewaktu mengunjungi rumah sanak saudara dan jiran tetangga.
Paling tidak dapat dilupakan sudah tentunya biskut peanut butter. Biskut peanut butter semakin dilupakan dan agak susah nak cari di kedai. Jadi, apa kata cuba resepi yang dikongsi oleh Puan Jamiah Husin ini. Memang tiap tahun wajib buat…

Baca juga: Resepi Crunchy Cornflakes Chip Simple, Mesti ‘Laku Keras’ Raya Nanti!
RESEPI BISKUT PEANUT BUTTER RARE, SUSAH NAK CARI DEKAT KEDAI

Bila tarikh hari raya tidak bagai yang disangka, biskut hari raya kegemaran pun tertangguh. Hari ni baru anak dapat buat. Lambat pun tak apa, susah nak dapat di pasaran.

Bahan-bahan diperlukan:

1 buku butter
3/4 cwn gula pasir halus
2 kuning telur
1 sd kecil vanila
10 sudu mkn peanut butter
1 1/2 cwn tepung gandum
2 cawan tepung jagung
Sedikit Garam.
1/2 sd minyak sapi

Cara penyediaan:
1. Pukul butter, gula dan telur sehingga sebati.
2. Masukan minyak sapi, peanut butter dan vanila. Pukul perlahan sehingga sebati.
3. Ayak tepung dan masukkan tepung. Uli dengan tangan sehingga tidak melekat. Kalau lembik tambah tepung jagung.

4. Letak kismis pada acuan letak doh dan bakar pada suhu 170 selama 10-15 minit. *Ikut oven masing-masing.

Ada yang pernah rasa tak biskut ni? Nampak sedap kan? Boleh la cuba buat. Bahan-bahan pun mudah sahaja.
Sumber: Facebook Jamiah Husin


Wah! Guna 1 Adunan Boleh Hasilkan 4 Jenis Biskut Raya Mesra Baby, Mommy Kena Cuba

Tak lama lagi hari raya bakal tiba, pasti ibu-ibu sibuk membuat biskut raya untuk dihidangkan kepada tetamu. Dah alang-alang membakar cookies, apa salahnya kalau mommy buatkan biskut raya untuk si manja yang sudah mula makan makanan pejal.
Menariknya, resepi biskut raya baby yang dikongsikan oleh Siti Nursyahirah ini hanya menggunakan 3 bahan utama tetapi boleh hasilkan 4 jenis biskut raya. Wah! Tungga apa lagi, jom kita cuba.

Baca juga: Ini 10 Idea Biskut Raya Sedap, Berwarna-warni & Beraneka Corak , Confirm Sebalang Tak Cukup!
RESEPI BISKUT RAYA BABY GUNA 3 BAHAN UTAMA, SEDAPNYA

Bahan-bahan basic:

20 biji kurma (Kalau nak manis, boleh tambah lagi)
1 buku unsalted butter
2 cawan tepung gandum

Cara penyediaan:
1. Buang biji kurma, kukuskan dan buang kulit. Kisar halus untuk dijadi puree kurma.
2. Pukul unsalted butter dengan puree kurma sampai kembang.
3. Masukkan tepung gandum. Uli sampai doh tak melekat di tangan.
4. Kemudian bahagikan adunan kepada 4 bahagian untuk jadikan 4 jenis biskut.
Anggaran: 600g/4 bahagian = 150g

Untuk setiap 1 bahagian:
Biskut kurma: Tambahkan 2 sudu tepung jagung. Sesuai bayi usia 7 bulan ke atas.
Biskut Oat: Sama macam biskut kurma tapi oat salut di luar sahaja. Sesuai bayi usia 7 bulan ke atas.
Biskut cheese: Tambahkan 2 sudu tepung jagung dan serbuk cheese. Sesuai bayi usia 8 bulan ke atas.

Biskut coklat: Tambahkan 2 sudu tepung jagung dan 1 sudu unsweetened serbuk koko. Sesuai bayi usia satu tahun ke atas.
Bakar suhu 180 selama 25 minit atau bergantung kepada oven masing-masing.
Mesti anak suka dan boleh dijadikan jajan kalau beraya rumah sanak saudara. Selamat mencuba!
Baca juga: Mudahnya Resipi Semperit Susu 3 Bahan Ini, Memang Kena Cuba!
Sumber: Facebook Siti Nursyahirah Abd Wahab


Resepi Biskut Raya Bangkit Cheese Asli Viral, Sedap Sampai Tak Ingat Dunia!

Biskut raya yang menggunakan cheese sebagai bahan penting, sememangnya menjadi pujaan hati ramai. Begitu juga dengan biskut raya Bangkit Cheese. Teksturnya yang rangup dan cair di dalam mulut bila digigit, rasa berputar kejap dunia sampai jadi ketagihlah asyik nak makan lagi. Sedapnyaaa!
Sudah tentu, harganya pun agak mahal di pasaran. Jadi, apa kata cuba buat sendiri dengan resepi yang dikongsikan oleh Puan Aisyah Humaira di bawah.

Baca juga: Resepi Mi Kari ‘Chinese Ipoh Style’, Senang & Tak Perlu Banyak Bahan Rempah
RESEPI BISKUT RAYA BANGKIT CHEESE ASLI VIRAL, SEDAP SAMPAI TAK INGAT DUNIA!

Bangkit Cheese sangat ranggup, garing dan cair dimulut cara #dapurpolis. Ini antara biskut yang Zie sempat buat awal Ramadhan baru ni. Nikmat dapat gigit keranggupan cheese yang halus-halus tu.

RESEPI BANGKIT CHEESE
BAHAN-BAHAN:

2 ketul butter.
2 bungkus tepung sagu (zie jemur panas dahulu untuk hasil tepung lebih ringan @ boleh sangai atas dapur dengan api sedang hingga terbit bau dah sejuk baru guna).
3 cawan tepung jagung.
1 cawan ½ gula halus atau ikut manis disukai.
1 sudu kecil baking powder.
1 sudu kecil emplek.
1 sudu kecil asen vanilla.
1 ketul ½ cheddar cheese disagat halus.
250g cream cheese tatura.
4 sudu besar santan @sajimalaysiaofficial

Zie buat dua jenis. 1 rasa asli dan lagi satu tambah coklat callebaut atasnya.
CARA-CARANYA:
1. Ayak tepung jagung, tepung sagu terlebih dahulu.

2. Dalam bekas besar satukan butter, gula, cream cheese, santan, asen vanilla kacau hingga sebati.

3. Kemudian masukkan tepung separuh-separuh dahulu sebatikan dan masuk cheddar cheese yang telah disagat halus.

4. Sebatikan hingga adunan tidak melekat ditangan.
5. Jika adunan masih lembik tambah lagi tepung sagu.

6. Canaikan doh dan tekap menggunakan acuan.

Jika nak tambah coklat callebaut di atasnya.

7. Bakar pada suhu 165c api atas bawah selama 30minit atau hingga masak keperangan.

Maka inilah hasil Bangkit Cheese yang asli dan juga coklat callebaut di atasnya. Selamat mencuba!
Sumber: Facebook Aisyah Humaira via Masak Apa Hari Ni..(MAHN)


Resepi Biskut Raya Coklat Tak Payah Guna Oven, Memang Cair Di Mulut!

Lebih kurang seminggu lebih dah nak Raya, mesti ramai yang dah mula perlahan-lahan buat biskut raya bukan? Mungkin juga ada dalam kalangan anda yang nak buat resepi senang, mudah, ringkas, dan yang paling menariknya, tak payah bakar.
Kalau ada yang masih terfikir nak buat kuih apa untuk Hari Raya nanti, kami cadangkan resepi kuih Raya ini yang dikongsikan oleh Muhammad Ali di halaman Facebooknya. Satu adunan ini boleh dapat lebih kurang 100 keping biskut mengikut pada saiznya juga.

Baca juga: Resepi Sambal Penyet Viral, Simple Tapi Pedas Menyengat!
RESEPI BISKUT RAYA COKLAT TANPA OVEN

Bahan-bahannya:

Bahagian Chocolate Ball
– 200 gram mentega
– 120 gram serbuk koko
– 100 gram susu pekat
– 300 gram biskut marie
.
Bahagian salutan coklat
– 200 gram Chocolate compund (Dark chocolate)
.
Cara-cara penyediaan:
Bahagian chocolate ball

1. Cairkan butter, gunakan api yang perlahan. Dah cair tutup api.

2. Kemudian, masukkan bahan-bahan seperti susu pekat dan serbuk koko . Tengah panas-panas, kacau sampai sebati.

3. Hancurkan 300 gram biskut marie. Jangan guna biskut lain nanti rasanya kurang kick. Hancurkan dulu awal-awal sebelum step pertama tadi.

4. Masukkan biskut yang dihancurkan kedalam adunan dan gaul sehingga sebati.

5. Bentukkan campuran tadi kepada bentuk bulat dengan menggunakan tangan. Setkan sejam dalam peti.
6. Selepas tu buat lubang di tengah-tengan biskut yang telah siap ..boleh guna apa apa sahaja janji ada lubang kecil kat tengah.

7. Masukkan nutella ke dalam lubang yang dibuat dengan menggunakan piping bag.
8. Setkan ke dalam peti selama 10 minit-20 minit.
Bahagian salutan coklat
1. Cairkan 200 gram dark chocolate. Nak manis pakai milk chocolate.

2. Salutkan biskut tadi dengan dark chocolate tadi ke atas biskut dengan menggunakan sudu.

3. Hias ikut kreativiti anda atau boleh pakai chocolate flakes.
4. Biarkan coklat kering mengikut suhu bilik. Nak tahu dah siap apabila kita sentuh dia tak melekit.
Biskut sudah pun siap dan sedia untuk dimakan! Selamat mencuba!
Sumber: Facebook Muhammad Ali


Resepi Mudah Biskut Sampan Crunchy, Bila Gigit Rasa Rangup & ‘Confirm Repeat’ Makan!

Biskut sampan crunchy adalah antara resepi biskut raya yang mudah prosesnya. Dari uli doh dan masukkan bahan inti ke dalamnya hinggalah dibakar ke dalam ketuhar. Tidak sukar rupanya!
Malah, anda juga boleh ubah suhu ketuhar mengikut standard rangup yang diinginkan. Jadi, jom cuba buat resepi biskut sampan crunchy yang telah mendapat 1.8K perkongsian ini dari Puan Scha.

Baca juga: Resepi ‘Hot & Sour Soup’ Penyegar Tekak Semasa Cuaca Panas, Siap Ada Black Fungus!
RESEPI BISKUT RAYA: SAMPAN CRUNCHY

Saya hanya nak berkongsi resepi biskut sampan yang saya pernah post sebelum ini, ada yang bertanyakan resepi. Resepi pun senang boleh buat kudap-kudap dekat rumah.

A. BAHAN BASE BAWAH:

250g butter sejuk
100g gula aising
1 biji telur ( saya skip tak guna telur)
20g is susu tepung
120g tepung jagung
350g tepung gandum

CARA-CARANYA:

Pukul butter dengan gula aising hingga sebati.
Masukkan susu tepung dengan tepung jagung dan uli sekejap.
Kemudian masukkan tepung gandum dan uli sampai adunan menjadi doh lembut tak melekat dekat tangan.
Ambil doh bentukkan dekat acuan dan kemaskan.

B. BAHAN-BAHAN INTI:

80g Cornflakes (kisar kasar)
50g Mix fruit
30g Ceri merah
30g Ceri hijau
60g Almond nibs
80g Dessicated coconut (kelapa kering)
Susu pekat 4 sudu besar (untuk melekatkan inti)

CARA-CARANYA:

Gaul semua bahan dan sudukan inti dalam doh yang dah dibentukkan.
Susun dalam loyang dan bakar pada suhu 160, 25 minit atau ikut suhu oven masing-masing sampai masak. Saya suka bagi garing-garing sikit untuk lebih crunchy.

Doakan semoga Allah SWT permudahkan segala urusan saya dengan anda semua, Aamin. Selamat mencuba!
Sumber: Scha via Masak Apa Hari Ni..(MAHN)


Oven Rosak Bukan Masalah Nak Buat Biskut Raya, Jom Buat 11 Biskut Ini, Tak Perlu Bakar Pun!

“Musim raya dah nak dekat! Oven rosak pula, ada tak resepi biskut raya tanpa bakar? Senang sikit…”
Menjadi lumrah apabila berada di pertengahan bulan Ramadan apabila ramai dalam kalangan kita berpusu-pusu ingin menyiapkan biskut raya. Namun, dalam kalut-kalut nak siapkan pelbagai jenis biskut raya tersebut, oven bakar kuih pula alami masalah dan rosak!

Jadi, jangan risau dan pening kepala kerana ada 11 jenis biskut raya yang anda boleh buat tanpa perlu menggunakan oven bakar. Mudah sahaja dan pastinya raya anda kali ini masih meriah dengan pelbagai jenis biskut raya yang disiapkan dalam masa yang singkat.
Baca juga: 6 Resepi Kek Guna Air Fryer, Tiap-Tiap Hari Boleh Buat Kek!

11 RESEPI BISKUT RAYA TANPA BAKAR PALING SENANG!
1.Cornflakes madu tanpa oven

Bahan-bahan
-cornflakes 1 kotak besar (nestle)
-5 sudu besar madu
-5 sudu besar susu pekat
-250g buttercup
-5 sudu besar gula
-1 sudu kecil esen vanilla
-papercup secukupnya.
Cara-cara
-Masak dalam kuali sederhana besar, buka api perlahan sahaja.. Masukkan buttercup dan terus masuk semua bahan, kecuali cornflakes.
-Jangan tuggu buttercup cair baru nak masak semua bahan-bahan.. Nanti tak menjadi..
-Kacau sampai sebati.. Sudah mendidih tutup api..dan biarkan sejuk atau agak suam.
-Jangan risau adunan tidak akan pekat.. Dah sejuk masukkan sekotak nestle cornflakes ke dalam. (api jangan buka)
-Isilah ke dalam papercup, atur dalam talam kecil dan masukkan ke dalam peti sejuk dalam 10 minit, boleh dihidangkan.
-Kalau ikut betul-betul resepi ni biskut anda akan ranggup dan tak lemau.
2.Resepi Almond Crunchy Chocolate 2 bahan

Bahan -bahannya :
-Badam (terpulang nak guna yang jenis hiris panjang @ slice)
-Coklat masakan
Cara- cara :
1. Bakar badam tu dulu (untuk bagi crunchy). Saya bakar almond tu dengan suhu 150°c masa 20 minit (bergantung pada oven masing-masing ye). Untuk yang tiada oven boleh sangai atas dapur (sangai tanpa minyak) dengan api sederhana dan sejukkan badam.
2. Cairkan coklat dengan kaedah double boil.
3. Bila coklat dah cair dan sejuk sikit, boleh masukkan badam yang dibakar tadi, gaul sampai sebati. Pastikan semua badam bersalut coklat.
4. Masukkan badam kat dalam paper cup kecil. Boleh guna sudu kecil. Selepas tu susun dalam bekas dan sejukkan dalam peti ais kat bahagian sejuk beku selama 5 minit. Siap!!
3.BISKUT RAYA TANPA BAKAR COKLAT

Bahan-bahan
BAHAGIAN CHOCOLATE BALL
– Butter : 200 gram
-Serbuk koko : 120 gram
-Susu Pekat : 100 gram
-Biskut Marie : 300 gram
BAHAGIAN COATING
1. Chocolate compund (Dark chocolate) : 200 gram
Cara – cara
BAHAGIAN CHOCOLATE BALL
1. Cairkan butter ..Api slow. Dah cair tutup api. terus masukan bahan-bahan susu pekat dan serbuk koko ..panas-panas tu kacau sampai sebati. Microwave pun sama. Dah cair butter tu..masukan bahan lain tadi kacau sebati.
– Hancurkan 300 gram biskut marie. Jangan pakai biskut lain nanti rasa kurang kick.. Hancurkan dulu awal-awal sebelum step pertama tadi.
-Masukkan biskut yang dihancurkan ke dalam adunan dan gaul sehingga sebati.
-Bentukkan campuran tadi kepada bentuk bulat dengan menggunakan tangan. Setkan sejam dalam peti.
-Lepas tu buat lubang di tengah-tengan biskut yang telah siap ..boleh guna apa apa sahaja janji ada lubang kecil kat tengah.
– Masukkan nutella ke dalam lubang yang dibuat dengan menggunakan piping bag.
– Setkan ke dalam peti selama 10 minit-20 minit
BAHAGIAN COATING
– Cairkan 200 gram dark chocolate. Nak manis pakai milk chocolate.
– Salutkan biskut tadi dengan dark chocolate tadi ke atas biskut dengan menggunakan sudu.
– Hias ikut kreativiti anda or boleh pakai chocolate flakes.
– Biarkan coklat kering mengikut suhu bilik.Bila kita sentuh di tak melekit.
-Biskut sudah sedia untuk dimakan dan boleh letak kat luar je. Senang kan. Memang sedap tau.
4.BISKUT MAKMUR NESTUM (tanpa oven)

Bahan-bahan
1 ketul butter @ secawan planta
3 cawan tepung gandum
1/2 cawan gula
1/2 cawan nestum
Susu tepung secukupnya
Cara-cara
1. Cairkan butter dan biarkan sejuk (panas pun boleh guna senduk masa gaul)
2. Sangai tepung (goreng tanpa minyak) sehingga kekuningan
3. Gaul tepung, butter & gula (saya guna brand CSR sbb lebih halus)
4. Adunan sebati baru masukkan nestum dan gaul
5. Bentukkan adunan bulat-bulat @ ikut suka
6. Gaulkan dengan susu tepung. Siap
5.Resepi popia bersalut coklat viral

1 bungkus kulit popia
Coklat coin (guna beryls milk + dark choc)
Kekacang kegemaran (disangai terlebih dahulu, letak kuaci)
Manik hiasan
Cawan biskut
Cara-cara
– Gulungkan kulit popia dgn menggunakan lidi sate/ kayu chopstick. Di hujung gulungan sapukan sedikit air supaya melekat. Tujuan guna lidi sate ni untuk memudahkan proses menggulung. Dah siap tarik dari lidi sate.
– Ulang proses sehingga selesai atau jumlah yang diingini.
– Setelah selesai, potong kulit popia memanjang.1 gulungan potong jadi 8. Ikut selera.
– Kemudian anginkan seketika kulit popia. Dalam 15 min.
– Goreng hingga keemasan.
– Panaskan coklat coin double boil.Saya guna separuh milk choc dan separuh dark choc.
– Dah cair, masukkan kulit popia yang telah digoreng tadi. Masukkan juga kekacang kegemaran. Gaul sebati.
– Seterusnya sudukan ke dalam cawan biskut. Taburkan manik hiasan. Siap!
6.Popia coklat

Kulit popia
Coklat Beryls (milk compound)
Nestum/badam
Cara-caranya
1.Setiap keping kulit popia dipotong jadi 6 bahagian. Gulung comel2 & letak gam. (Tepung gandum +air bancuh pekat)
2.Biarkan sekejap (rehatkan gulungan sampai dia keras sikit untuk kekalkan bentuk popia tu bulat). Lepas tu goreng.
3.Double boilkan coklat Beryls & celup popia yang dah goreng tadi. Salut dengan nestum atau badam sangai pun sedap. Simpan dalam bekas kedap udara. Nak best simpan dalam peti ais.Siap!
7.Biskut kacang

Bahan-Bahan:
Badam Cincang
Coklat Masakkan nak lagi sedap guna coklat milk
Cara Membuat:
1.Sangai (goreng tanpa minyak) badam hingga masak/keperangan pastu sejukkan.
2.Cairkan coklat secara double boiler
3.Satukan badam yang telah disangai tadi dengan coklat
4.Gaul rata kemudian masukkan dalam paper cup
5.Masukkan dalam peti ais biarkan keras.
6.Pastu bolehla simpan dalam bekas kedap udara
P/s:Boleh tabur coklat rice yang warna warni tu kat atasnya,bagi nampak berseri lagi.
8.Biskut Raya Tanpa Bakar Coklat Nestum Oreo

Bahan-bahan
Coklat
Nestum
Oreo
Planta
Cara-cara
1. Cairkan coklat n planta. Guna kaedah double boiler a.k.a mengukus. Masak air dalam periuk sehingga mendidih. Kemudian letak bekas (yana guna periuk) berisi coklat. Tunggu hingga coklat cair masukkan planta. Gaul sebati.
2. Masukkan nestum dan oreo dalam 1 plastik. Tumbuk dengan batu lesung bagi hancur.
3. Gaulkan coklat, nestum dan oreo dalam 1 bekas.
4. Masukkan dalam papercup. Boleh taburkan nestum, manik-manik warna atau apa-apa je untuk hiasan.
5. Masukkan dalam peti ais selama 5 minit atau hingga keras. Kemudian keluarkan dan masukkan dalam bekas kedap udara. Letak dalam suhu bilik.Siap!
9.BISKUT GOLEK KAKMIRA

Bahan-bahan
20 keping biskut mery
3 sudu milo
4 sudu susu pekat
Kacang tumbuk / nak tukar cornflakes pon boleh / bubble rice
1.Campur semua dan bulatkan macam bola
2.Golek ke dalam nestum @ kacang tumbuk, nak lagi sedap..golek dalam badam cincang…
3.Saya guna kacang tumbuk jer…
4.Simpan dalam peti sejuk setengah jam…
5.Adunan ni boleh dapat 40 biji biskut
10.Kuih makmur biskut raya tanpa bakar

Step A
600gm tepung gandum (digoreng tanpa minyak hingga gebu)
1 ½ cawan minyak sapi
1 cawan gula icing (ayak dulu ek)
Bila tepung dah sejuk, satukan semua ni dan gaul hingga sebati. Adunan nanie tak terlalu keras, tak terlalu lembut tapi boleh di kepal atau dibulatkan. Semua guna tangan je, tak payah guna mixer. Nanie timbangkan 10gm tepung ni. Siap step 1.
Step B
500gm kacang tanah (nanie guna yang dah siap kisar beli dari kedai bahan kek. Ni baki nanie buat biskut Mazola)
200gm gula kastor
70gm Pure Butter
-Gaulkan semua ni sampai boleh dikepal dan bulatkan. Then sukat guna 1 sudu teh rata tau, lepastu kepal atau bulatkan. Jadi semua nampak sama saiz dan cantik nanie suka buat cecantik.
-Okay, bila dah ada 2 step ni, ambil tepung yang dah di timbang 10gm tadi.. Leperkan dan masukkan inti kacang yang dah di cetak bulat-bulat tadi. Pastu tutup dan gentel macam kita nak buat pau ke kan. Kalau nak buat bentuk daun lonjongkan sikit. Ambil penyepit nak sepit tart dan sepit lah ala-ala urat daun. Kalau rasa tak nak, buat bulat pun okay.
-Susun atas loyang yang dah di sapu shortening atau letak paper. Nanie bakar guna api atas bawah. Suhu 160°c. Tapi akak-akak boleh ikut suhu oven sendiri yer. Dalam setengah jam nanie tau dia dah masak.
-Macam mana nak tau dah masak? Nanie bau kacang yang dah digaul pure butter tu di bakar dalam masa 30minit tu tau.. Bukan bau tepung dibakar. Memang lemak sangat bau dia.. Cuba try test.Dah masak, keluarkan dan biarkan bebetul sejuk. Ikut step ke 3.
Step C
200g susu tepung ( tak kisah apa, nanie beli kat kedai bahan kek. Yang memang nampak kekuningan sebab bebetul lemak)
250g gula aising
Gaulkan sebati dulu semuanya. Lepastu masukkan biskut yang dah sejuk dan golekkan dengan lemah lembut.. Susun dalam bekas.. So, Biskut Makmor Gebu dan inti penuh is Donee.
11.Chocolate Cornflake Peanut Butter Cluster

Bahan-bahan
150g / 5 cawan cornflakes
350g / 2 cawan dark chocolate. Saya guna brand Beryls. Milk pun boleh
125g / setengah cawan smooth peanut butter
Optional:
Setengah cawan almond/ kacang cincang
Cara-cara
– Panaskan chocolate + peanut butter guna kaedah double boiling
– Bila semua cair, tunggu sejuk sikit
– Masukkan cornflakes + kacang kisar
– Gaul rata & sudukan masuk dalam paper cup
– Letakkan gula hiasan atau lebihan kacang tadi
– Masukkan dalam peti ais bahagian chiller dalam 10 minit
– Keluarkan dari peti ais & simpan dalam bekas kedap
*Selamat mencuba!
Sumber: Resepi Dapur Opah


Resepi Biskut Semperit Raya. Ranggup Di Luar, Lembut Di Dalam!

“Nak buat biskut raya apa ya. Semperit pun sedap juga…”
Sebut sahaja mengenai biskut raya, pasti pelbagai jenis biskut raya yang bermain di minda anda. Ada yang suka biskut makmur, ada yang suka semperit. Semua mempunyai citarasa tersendiri.

Antara yang menjadi pilihan orang ramai tanpa mengenal usia ialah biskut semperit. Walaupun nampak mudah sahaja cara pembuatannya tetapi tidak semua orang mampu menghasilkan biskut semperit sedap dan tekstur yang betul. Nak tahu resepi semperit ranggup di luar, lembut di dalam? Jom tengok resepi di bawah.
Baca juga: Nak Buat Biskut Atau Cake? Butter Yang Mana Paling Sesuai? Ini Jawapannya…

RESEPI BISKUT SEMPERIT RAYA, RANGGUP DI LUAR LEMBUT DI DALAM

Rugi kalau anda tak cuba resepi turun temurun ni, tengok gambar pun dah tahu memang sedap. Malam raya nanti boleh cuba dengan keluarga atau sanak saudara. Pasti meriah!
Bahan-bahan:

250gm butter
400 gm tepung jagung
1/2 cawan susu pekat manis
1/4 cawan gula aising
1/2 cawang tepung cap rose merah
3 sudu besar tepung ubi
Sedikit esen vanila

Cara-cara penyediaan:
1. Kacau dengan senduk atau whisk, susu butter dan gula icing hingga sebati je jangan lama-lama.

2. Masukkan semua tepung dan uli doh dengan sebati.

3. Tekan dalam acuan dan hias (untuk buat pattern dan letakkan pewarna boleh rujuk caption gambar di bawah)

4. Jangan teruskan bakar supaya bunga tak jatuh . Jadi biarkan setengah jam baru bakar. Suhu oven mengikut oven masing-masing. Mak saya pakai suhu 150 selama 30 minit. Then siap. Satu adunan dapat 100 biji tau.

Selamat mencuba semua!
Sumber: Facebook Muhammad Ali


Resepi Biskut Suji Arab Paling Simple & Sedap. 3 Bahan Je!

Resepi Biskut Suji Arab Simple & Sedap
Bagi yang dah biasa buat cookies untuk Hari Raya, mungkin anda dah biasa dengan biskut suji atau biskut arab ni.

Ia antara biskut raya yang paling mudah nak disediakan dan menggunakan bahan yang sanagat minimum.
Hasilnya pula tak mengecewakan, selepas dibakar, ia akan mengeluarkan bau yang wangi, tekstur rangup dan rapuh, cair di mulut, serta rasa yang lemak manis.

Insha Allah puas hati kalau buat sendiri sebab prosesnya cukup mudah.

Untuk beginners pun bolehlah cuba, sebab ia sangat simple!
Tak percaya? Jom kita tengok resepi biskut suji arab di bawah ini.
Resepi Biskut Suji Arab Paling Simple & Sedap
Bahan-bahan
Bahan-bahan utama untuk membuat biskut suji / biskut arab ialah:

2 cawan tepung gandum
1 cawan gula halus (kalau tak ada gula halus, boleh kisar gula biasa atau guna gula aising)
1 cawan minyak [email protected] sapi
*Hiasan terpulanglah nak bubuh ceri, kurma, atau sekadar kosong begitu saja. Pun dah cukup sedap!

*Bagi yang suka rasa susu, anda boleh sediakan susu tepung untuk golekkan biskut.

Inilah bahan-bahan yang digunakan. Mudah sangat nak jumpa di kedai-kedai runcit biasa.
Cara penyediaan

Satukan tepung dan gula.
Kemudian masukkan minyak ghee sedikit demi sedikit sehingga adunan boleh di uli atau dibentuk.
Pastikan adunan tidak melekat di tangan.
Bentukkan bulat dan susun dalam tray pembakar.
Jika suka boleh hiaskan dengan ceri merah / hijau di tengah-tengahnya dan golekkan dengan susu tepung.
Bakar selama 25-30 minit dalam suhu 170 darjah C.

Inilah gambar hasil uli tu. Pastikan dah tak melekat di tangan, lepastu baru dibentukkan.

Bulatkan pakai tangan je senang.
Bentukkan dan susun elok-elok atas tray pembakar.
Ia tak akan mengembang banyak, jadi tak perlu jarakkan jauh sangat.

Boleh dibakar dengan oven, atas api pembakar orang dulu-dulu, atau boleh juga guna air fryer.
Sekarang ni dah makin ramai yang bakar kuih guna air fryer.
Baca juga: 8 Perkara Kena Faham Dulu Sebelum Beli Air Fryer. Tak Payah Ikut-ikut Orang
Inilah hasilnya selepas dibakar.

Warnanya memang tak berubah banyak. Putih gebu macam tulah yang kita nak!
Jadi jangan risau. Boleh tunggu sejuk dulu kemudian rasa satu dan simpan selebihnya ke dalam balang.
Bukan apa, takut habis nanti masuk mulut semua…

Oh ya, bagi yang nak buat tanpa topping, boleh juga cuba kosong macam tu saja. Tetap sedap tau.
Selamat mencuba!
(Kredit: Resepi Dapur Bidadari / Syima Marsyia)


Cuma Guna 2 Bahan, Dah Boleh Buat Biskut Susu Yang Simple & Rangup

“Hujung-hujung minggu macam ni seronok juga kalau mem’baking’. Tapi kalau boleh nak yang ‘simple’ je… Ade tak resepi yang best ye?”
Percaya tak, anda boleh membuat biskut susu yang sedap dengan hanya menggunakan 2 bahan! Mungkin ada yang tak perasan, biskut ini kerap juga menjadi viral terutamanya ketika menjelang hari perayaan.

Biskut susu 2 bahan yang dimaksudkan ini memang amat mudah untuk dibuat. Rasanya lebih kurang macam kuih bangkit. Rangup di luar, gebu di dalam. Biasanya anak-anak sangat suka, mungkin sebab perasa susu.
Dalam artikel kali ini, kami ingin kongsikan hasil tangan Cikpuan Iman Husna. Menurutnya, resepi ini dirujuknya melalui Puan Zullaika Zulkurnain dalam group Masak Apa Hari Ni (MAHN). Mungkin ada beberapa versi membuatnya, tapi ini resepi yang telah dicuba sendiri oleh beliau dan alhamdulillah menjadi.

Mari kita tengok bagaimana cara membuatnya di bawah.

Resepi Biskut 2 Bahan Yang Paling Senang. Sedap Pun Sedap!
Inilah 2 ‘bahan magik’ yang digunakan untuk membuat biskut susu.
Bahan-bahan:

200g tepung jagung
200g susu pekat (boleh juga guna susu pekat berperisa)

*Bagi yang tanya dalam sukatan cawan, agak-agaklah 1 cawan tepung bersamaan dengan 1 cawan susu pekat. Tapi, masukkan sedikit demi sedikit ya.

*Kalau nak versi warna dan berperisa boleh guna susu pekat perisa coklat atau bandung macam di bawah ini.

Cara-cara
1. Gaulkan Bahan Sedikit Demi Sedikit
Mula-mula, masukkan susu pekat sedikit demi sedikit ke dalam tepung jagung supaya boleh ‘adjust’ teksturnya. Jangan terus masukkan semua susu pekat ke dalam tepung.
Kalau rasa terlalu lembik, tambahkan sedikit tepungnya. Kalau rasa keras, barulah tambahkan sedikit susu pekat.
2. Bentukkan Doh
Gaulkan kedua-dua bahan ini sampailah ia menjadi doh. Saya ulikan dengan tangan saja.
Kalau doh dah sebati dan tak melekat di tangan, maksudnya dah OK dan sedia untuk dibentuk.
3. Bentukkan
Bila doh dah jadi elok, bolehlah bentukkan ikut kreativiti masing-masing.
Saya buat bentuk bulat-bulat, lepas tu tekan dengan garfu saja. Tak ada pakai acuan pun.
4. Bakar
Akhir sekali, bakar macam biasa. Saya guna periuk ajaib dengan api paling kecil. Ambil masa lebih kurang 10-15 minit. Kalau ia dah tak melekat di permukaan, maksudnya dah masaklah tu.
Bagi yang gunakan oven saya kurang pasti. Tapi ada resepi  yang dirujuk anggarkan boleh bakar dalam 10 minit dalam suhu 180 darjah.

Siap! Mudah, Bukan?
Bila dah siap, keluarkan dari oven dan biarkan ia sejuk sekejap. Kemudian simpanlah dalam bekas kedap udara.
Simple kan?
Anda boleh olah ikut kreativiti sendiri. Mungkin ada yang nak letak topping ceri, chocolate chip, chocolate rice, atau apa-apa saja untuk menambahkan seri dan mempelbagaikan rasanya.
Selamat mencuba.

*Resepi ini dirujuk melalui perkongsian Cikpuan Iman Husna. Ia diterbitkan dan disunting semula dengan kebenaran. Untuk sebarang pertanyaan, lihat post asal beliau di SINI.


Senangnya Buat Biskut Cornflakes Susu Tanpa Bakar. Rangup & Cair Di Mulut!

“Lecehnya nak bakar-bakar kuih raya ni. Oven aku dah lama tak berasap, entah elok ke tidak tu. Ada tak resepi kuih raya best yang tak payah bakar?”
Sedar tak sedar kita dah pun menghampiri minggu-minggu terakhir bulan Ramadhan.

Mungkin ada yang baru ada masa nak buat kuih raya. Jangan risau, ada banyak resepi mudah yang boleh dibuat walaupun dalam tempoh yang singkat.
Antara contoh biskut raya yang paling senang tapi sedap ialah kuih cornflakes susu ni. Memang simple sangat, tak perlu bakar pakai oven pun!

Jom kita tengok resepinya yang dikongsikan oleh Puan Siti Nailah AlFarafisha Roslan ini.

Resepi Biskut Cornflakes Susu Tanpa Bakar
Ini resepinya kalau nak rasa biskut yang tak perlu bakar. Rasanya memang sedap sangat. Serius menjadi!
Bahannya pun senang nak cari.
Resepi asalnya saya ambil dari Putra Mawar Danisha.
Ini bahan-bahannya.

4 cawan tepung gandum
1 cwn minyak sapi + 1 sdb lg
1 cwn gula kastor
2 cwn cornflakes di ramas
Susu tepung secukupnya untuk salut

Cara-cara
1. Cairkan Minyak Sapi
Pertama sekali, panaskan minyak sapi hingga cair.
Ketepikan dalam sebuah bekas.

2. Goreng Tepung Sampai Ringan
Kemudian, sangai (goreng tanpa minyak) tepung gandum lebih kurang 5 minit macam tu.
Bila tepung jadi ringan tu maknanya dah boleh angkat.

3. Campurkan Gula Kastor & Cornflakes
Tak payah tunggu tepung tu sejuk, boleh campur terus dengan gula kastor dan cornflakes.
Gaulkan semua bahan kering hingga sebati.

4. Masukkan Minyak Sapi
Seterusnya kita masukkan minyak sapi yang dah dicairkan awal-awal tadi.

Gaulkan hingga sebati.

5. Bulat-bulatkan
Sekarang dah bolehlah bentukkan jadi bulat-bulat.

6. Salutkan Dengan Susu Tepung
Akhir sekali, salutkan terus dengan susu tepung.
Siap!

Lepas tu boleh terus simpankan dalam balang.

Untuk sukatan di atas ni dapatlah lebih kurang 2 balang kecil. Boleh sangatlah tu kan?
Rangup & Cair Di Mulut
Macam nilah rupa kuih tu bila digigit. Memang sedap… Rangup di luar sebab ada guna cornflakes tadi.
Kombinasi semua bahan pun sesuai dan cair di mulut bila dimakan.

Rugi tak cuba sebab senang sangat. Tak payah nak pakai oven atau mixer.
Senang nak buat, dapur pun tak berkecah kan?
Selamat mencuba!

*Resepi biskut cornflakes susu ini dikongsikan oleh Puan Siti Nailah AlFarafisha Roslan menerusi Facebook Group Masak Apa Hari Ni (MAHN). Ia telah disunting dan diterbitkan semula dengan kebenaran. Untuk pertanyaan atau maklumat lanjut, rujuk resepi asal di SINI.


Resepi Biskut Coco Pops Paling Senang Tanpa Oven. 4 Bahan Je, Confirm Ketagih!

“Tiap-tiap tahun selalu buat biskut cornflakes. Simple pun tetap laku keras. Cepat je habis. Ingat nak cuba yang lain pulak. Kuih raya apa lagi yang sedap tapi mudah buat, tak pakai oven dan tak banyak bahan?”
Selain biskut cornflakes madu yang selalu kita buat, ini lagi satu biskut tanpa oven yang menarik untuk dijadikan kuih raya nanti.

Semua boleh cuba, semudah ABC!
Coco Pops Badam Coklat ni hanya guna 4 bahan saja. Tapi hasilnya memang rangup dan marvelous.

Jom tengok resepi yang dikongsikan oleh Cik Eila ini.

Resepi Biskut Coco Pops Badam Coklat. Tanpa Oven, Cuma 4 Bahan
Bahan pun tak banyak dan mudah cari.
Cuma 4 bahan ni saja yang diperlukan.
Bahan-bahan

Coklat masakan – 300g (kalau suka boleh lebihkan)
Hirisan badam – 500g
1 kotak Bijirin Coco Pops – 400g
Peanut butter – lebih kurang 4-6 sudu

Cara-cara
1. Sangai Badam
Mula-mula kita ambil badam yang siap hiris tu dan goreng atas kuali tanpa minyak (sangai).
Sangaikan badam ni sampai dia jadi perang sikit, ringan dan rangup.
Badam yang siap potong ni ada jual banyak jenis. Ada yang potong bulat, panjang, nipis. Ni contohnya.

Saya guna yang jenis panjang ni.

2. Cairkan Coklat & Peanut Butter
Lepas tu ambil coklat masakan dan cairkan guna kaedah double boil.
Nak cepat boleh juga masukkan dalam microwave.
Kemudian bila coklat dah cair, masukkan sekali peanut butter untuk rasa yang lebih lemak.
Peanut butter jenama apa pun boleh. Saya letak dalam 4-6 sudu.

3.  Gaulkan Coco Pops & Badam Dengan Coklat
Lepas tu masukkan bijirin Coco Pops tu ke dalam coklat yang dicairkan bersama peanut butter tadi.
Saya guna jenama ni sedap.

Ratakan badam dan Coco Pops dengan coklat.
Nak senang saya gaul dalam kuali je. Tapi saya tak buka api tau.

4. Bubuh Dalam Bekas
Bila dah gaul elok semua bahan tadi, bolehlah disudukan dan masuk dalam cawan kertas kecil-kecil tu.
Masa ni kena buat cepat sikit sebab takut coklat keras. Kalau coklat dah keras, boleh double boil semula.

5. Sejukkan & Simpan
Wah, dah siap dah. Haa.. comel je kan?
Tunggu sejuk sikit lepas tu bolehlah simpan dalam bekas kedap udara.
Kalau nak cepat sejuk, boleh juga masukkan dalam peti ais. Lepas tu dah bolehlah makan.

Siap!
Senang sangat kan? Tak payah susah-susah nak pakai mixer atau oven. Semua mesti boleh cuba buat di rumah.
Walaupun mudah, percayalah kuih macam ni memang laris. Bukan setakat budak yang suka makan, mak ayah aunty uncle pun semua suka tau. Rangup dan bercoklat. Sedapnya!
Jadi, jangan tunggu lagi. Jom kita cuba buat hari ni juga. Untung-untung boleh buat niaga menjelang Hari Raya nanti kan?
Kredit resepi asal: Azlina Yusof

*Resepi biskut tanpa oven Coco Pops ini dikongsikan oleh Cik Eila menerusi Facebook Masak Apa Hari Ni (MAHN). Untuk pertanyaan dan maklumat lanjut, boleh rujuk post asal beliau di SINI.


Resepi Biskut Untuk Bayi Tumbuh Gigi & Gatal Gusi. Simple Je Mommies Boleh Buat!

Bila bayi nak tumbuh gigi, dia mulalah reject bubur, dan asyik nak menggigit je.
Tapi kadang-kadang tu pening juga kan nak cari biskut untuk bayi tumbuh gigi yang sesuai di pasaran.

Dah tentulah kalau boleh nak cari yang sihat dan berkhasiat. Yang sedap tapi tanpa gula, garam atau pengawet.
Bukan senang sebenarnya nak cari yang macam ni tau sebab kebanyakan yang ada di kedai tu mempunyai kandungan gula dan garam.

Jadi apa kata ibu-ibu cuba buat biskut untuk bayi tumbuh gigi ni sendiri secara homemade di rumah.

Cuma gula 4-5 bahan asas di bawah ni pun dah boleh hasilkan biskut untuk bayi yang cukup sedap.
Daripada satu adunan asas ni, ibu-ibu boleh pelbagaikan jadi 3-4 jenis biskut dengan mudah. Taklah bosan bila anak nak makan nanti.
Dan senanglah nak simpan stok nanti.
Ini resepi biskut untuk bayi tumbuh gigi yang sedap dan sihat hasil perkongsian oleh Puan Khairunisa Ab Rahman ini. Pastinya no salt, no sugar!
Resepi Biskut Untuk Bayi Tumbuh Gigi (Sesuai Untuk 7 Bulan Ke Atas)
Bahan-bahan

3 sudu besar unsalted butter* (yang cair pada suhu bilik)
1 cawan tepung jagung* (saya guna cawan sukat beras)
1 atau 2 sudu apa apa jenis puri* (stim & kisar/lenyek tanpa air)
1 sudu tepung gandum unbleach (tepung sesuai untuk 7 bulan tapi kalau dah cuba awal dan baby tiada masalah boleh teruskan)
5 sudu susu tepung full cream (tak letak pun tak apa)

Nota:

Kombinasi bahan bertanda * sahaja akan hasilkan biskut yang fragile, lembut, pecah bila dipegang seperti semperit @ tart. Pastikan makan di tempat sesuai supaya senang ibu ibu nak kemas dan kurang stress ya.
Boleh tambah cream cheese juga untuk bayi 8 bulan ke atas.
Puri buah yang juicy contohnya pisang boleh hasilkan tekstur biskut yang agak keras. Sesuai untuk baby dalam fasa teething @ gatal gusi.

[ Baca juga : Ibu Ini Kongsi 5 Tips Mudah Bawa Bekal Makanan Bayi Masa Travel. Tetap Bagi Real Food, No Cheat Day! ]
Cara-cara
1. Gaul Butter Dengan Susu
Mula-mula, gaul sebati unsalted butter dengan susu.
2. Letak Puri Sebagai Perasa
Letak puri mengikut perasa yang kita nak untuk biskut tu.
Kemudian gaul lagi.
Pastikan tiada penglibatan air. Air akan menyebabkan biskut keras.
Kalau guna puri yang dibekukan, cairkan dan tapis dulu untuk buang air.
3. Bubuh Tepung Jagung
Letak tepung jagung. Lepas tu gaul sampai jadi doh.
Untuk tekstur gebu dan lembut macam semperit, guna tepung jagung sahaja dah memadai.
4. Tambah Tepung Gandum
Seterusnya tambah tepung gandum kalau nak tekstur keras sikit.
5. Canai & Bentukkan
Dah boleh canai dan bentukkan ikut saiz yang kita nak.

6. Bakar
Akhir sekali bakar. Boleh bakar guna kuali, oven boleh, saya guna air fryer je.
Suhu dan masa bergantung kepada oven atau air fryer masing masing. Boleh mula dengan suhu rendah dulu kemudian tengok hasilnya.
Saya guna air fryer morgan manual dengan suhu 100 – 120°C dan 10 minit.
Siap!

Ibu boleh pelbagaikan perasa ikut puri buah-buahan yang kita guna.
Ini contoh biskut labu, biskut carrot dan biskut kentang.

Mudah Simpan, Boleh Tahan Sampai  2-3 Bulan
Resepi biskut untuk bayi yang dikongsikan ini boleh dapat satu bekas kecil biskut.
Ia boleh bertahan selama 2-3 bulan dalam suhu bilik. Pastikan disimpan dalam bekas kedap udara supaya kekal rangup.
[ Baca juga : Checklist & 5 Tips Bawa Bekal Makanan Bayi Masa Balik Kampung Atau Bercuti. Sihat, Jimat, Praktikal! ]
Kalau baby belum tumbuh gigi, jangan risau sebab baby boleh kunyah guna gusi. Nak keras atau lembut boleh adjust ikut kesesuaian bayi.
Biskut yang dicampur tepung, tekstur lebih kukuh. Sesuai dimakan di mana mana saja termasuk dalam car seat kerana kurang hancur berderai dan bersepah.
Selamat mencuba ya ibu-ibu!


Resepi Body Booster Minuman Sihat Untuk Badan, Bahan-Bahannya Memang Padu!

Sudah terlalu banyak resepi body booster yang mudah didapati dan ada banyak manfaatnya kepada kesihatan badan. Tapi kali ini, penulis ingin kongsikan resepi minuman sihat ini yang membekalkan ciri antibakterial dan antioksida.
Ramuan bahan yang diperlukan memang padu. Di mana, ia merupakan sumber bahan makanan sihat yang popular dan seringkali digunakan untuk manfaat kesihatan. Jom cuba resepi di bawah dari Doktor Rizal Abu Bakar.

Baca juga: Cara Buang Angin Dalam Badan, Boleh Cuba Antara 3 Air Mujarab Ini!
RESEPI BODY BOOSTER MINUMAN PELBAGAI MANFAAT UNTUK BADAN!

Resepi bekalkan ciri antibakterial dan antioksida.

Bantu hidrasikan tubuh ketika cuaca panas.
Bantu percepat proses penyembuhan parut dan luka.
Legakan inflamasi.
Tingkatkan seri kulit muka.
Kebalkan sistem usus dengan singkirkan bakteria jahat.
Bantu seimbangkan paras gula dalam darah.

Padu tak padu resepi ini. Senang pula tu nak buat.
RESEPI BODY BOOSTER

BAHAN-BAHAN:

Aloe Vera
Air
Lemon
Madu

CARA-CARANYA:
 Caranya pun tak susah mana.
1. Potong dan asing isi aloe vera dalam bites size.
2. Masukkan dalam periuk isi aloe vera. Masukkan air dua cawan.
3. Masukkan air perahan 1/2 biji lemon. Kalau lemon kecil pakai sebiji.
4. Masukkan 5-6 biji kurma merah dan daun pudina jika mahu.
5. Masak dalam air perlahan sampai mendidih.
6. Lepas mendidih matikan api. Biarkan sejuk sedikit.
7. Lepas sejuk boleh masukkan madu 2-3 sudu.
Hidangkan. Isi aloe vera tu boleh dimakan sekali. Bolehlah cuba di rumah.
Sumber: Facebook DrRizal Abu Bakar


Resepi Bone Broth Imuniti Anak Kerap Tak Sihat, Simpan Banyak Stok Di Rumah

Terdapat banyak kelebihan ‘bone broth’ atau sup tulang kepada imuniti badan. Ia sesuai dihirup ketika sihat mahupun tidak terutamanya, untuk anak-anak yang kerap tidak sihat.
Stok sup tulang ini kena ada di setiap rumah, sebagaimana perkongsian dari Puan Mazliana Mazlan di Facebooknya. Nasihatnya, apabila diri tidak sihat kerapkan ia diambil. Apabila sihat, sekali seminggu sudah pun memadai.

Baca juga: OT Kongsi 5 Tips Ajar Kemahiran Tulisan Tangan Huruf & Nombor Pada Anak
BONE BROTH SEBAGAI IMUNITI ANAK TAK SIHAT

Stok sup yang kena ada di setiap rumah, kalau anak kerap tak sihat. Sup imuniti dari tulang. Sangat bagus untuk kesihatan anak-anak, tak kisah waktu sihat atau tak sihat.

Bila tak sihat, kerapkan ambil. Bila sihat, seminggu sekali pun dah cukup. Korang try okay. Senang sangat nak buat.
APA ITU BONE BROTH?
Bone broth merupakan sup dari tulang. Boleh gunakan pelbagai jenis tulang haiwan seperti ayam, daging mahupun ikan. Ia adalah bahagian yang bertulang, bukannya bahagian isi.
KHASIAT BONE BROTH
Ia mengandungi padat nutrisi untuk anak yang mudah dihadam usus. Selain itu, dapat mengurangkan keradangan dan memperbaiki usus. Keadaan kesihatan anak juga akan bertambah baik.
Bone broth juga mengandungi tinggi mineral kalsium dan magnesium. Malah, ia baik untuk tulang dan gigi anak.
RESEPI BONE BROTH
Gambar hiasan: Google.com.
BAHAN-BAHAN:

Tulang ayam/lembu/kambing/ikan.
Sayur-sayuran.
Air.
Garam.
Cuka epal/lemon
Periuk stainless steel/slow cooker.

CARA MEMASAK:
1. Pilih salah satu jenis tulang yang dimahukan.
2. Boleh masukkan apa juga jenis sayur. Sebagai contoh bebawang, lobak merah, leek atau celery.
3. Masuk semua bahan-bahan tersebut ke dalam periuk stainless steel bersama air dan garam.
4. Kemudian, tambahkan satu sudu besar cuka epal atau air perahan lemon.
5. Renehkan selama dua hingga tiga jam.
PERHATIAN:
Sebaiknya gunakan periuk stainless steel dan elak dari menggunakan periuk aluminium. Sekiranya, mempunyai slow cooker adalah lebih baik.
Bagi anak yang mempunyai eczema, reneh dalam tempoh satu jam sahaja sudah memadai.
PENYIMPANAN STOK
Gambar hiasan: Google.com.
1. Pastikan sup ditapis dan disimpan dalam chiller kerana ia mampu bertahan selama satu minggu.
2. Boleh juga dibekukan dan simpan di dalam freezer untuk bertahan selama enam bulan.
BILA NAK AMBIL?
Pengambilan bone broth adalah setiap hari sewaktu anak tidak sihat atau kerap tidak sihat. Seminggu dua kali pun boleh untuk menguatkan imuniti, terutama anak yang sudah mula bersekolah.
CARA AMBIL?
Boleh saja macam mana cara sekalipun. Hirup sup begitu sahaja pun boleh. Boleh juga masukkan di dalam sayur atau jadikan kuah bihun sup.
Banyak mana nak ambil pun terpulang, 1 cawan adalah yang ideal.
Sumber: Facebook Mazliana Mazlan


Step-By-Step Brownies Cookies Paling Mudah, Rangup & Sedap!

Buat peminat biskut coklat, pasti anda tahu dan pernah mencuba brownies cookies. Warna coklat gelap, manis dan rangup menjadikannya biskut kegemaran ramai sewaktu hari perayaan.
Sebenarnya nak buat brownies cookies ni tak adalah susah sangat kerana bahan yang digunakan pun bahan asas sahaja. Ikuti perkongsian resepi brownies cookies paling mudah di bawah.

Baca juga: Cara Lembutkan Kulit Popia Basah Yang Keras & Beku, Guna Teknik Stim Kain
STEP-BY-STEP BROWNIES COOKIES PALING MUDAH

Kali ni saya nak kongsi resepi brownies cookies. Memang sedap, rapuh dan cair di mulut. Nak buat pun mudah.

Bahan A

240 gram coklat
80 gram mentega

– Panaskan di dalam oven sehingga cair dan gaul sekata.

Bahan B

2 biji telur
140 gram gula ising
Sedikit esen vanilla
100 gram tepung kek

– Campurkan Bahan A dan Bahan B dan gaul sekata.
– Paipkan adunan dan tabur badam.

– Bakar dalam oven selama 30 minit dengan suhu 150 degree.
Siap untuk dihidangkan! Memang sedap dan pasti menjadi kegemaran anak.

Sumber: Facebook Zaky Mat Ali


Resepi Brownies Cookies Paling Simple & Sedap. Pukul Guna Whisk Pun Jadi!

Sekali pandang memang boleh buat kita terliur.
Tengok saja pada teksturnya yang berkilat, merekah dan warna coklat gelapnya yang menawan.

Inilah keistimewaan brownies cookies yang menjadikannya antara biskut raya yang menjadi kegilaan ramai.
Sebenarnya nak buat brownies cookies ni taklah susah sangat. Bahan yang digunakan pun bahan asas saja.

Jadi apa tunggu lagi, jom kita cuba resepi brownies cookies yang dikongsikan oleh Rahimah Abdillah.

Resepi Brownies Cookies Rangup Yang Mudah & Sedap
Buat peminat coklat, boleh tambah koleksi biskut musim perayaan ni.
Ini resepi pertama saya belajar buat.. In Shaa ALLAH memang jadi.
Yang penting ikut je langkah ni 100% kalau baru nak belajar buat.
Untuk separuh adunan ni, saya dapat 110 pcs biskut.
Bahan-bahan

20g butter/buttercup
175g dark chocolate
1 biji telur + 1 biji kuning telur
75g gula castor (kurangkan kepada 60g kalau nak kurang manis)
1 sudu teh esen vanila
18g tepung gandum
secubit baking powder

Cara-cara
1. Cairkan Coklat & Butter
Mula-mula sekali cairkan dark choc dan butter menggunakan kaedah double boiler.
2. Pukul Gula, Telur & Esen Vanila
Pukul gula bersama telur & esen vanila sehingga kembang & putih.
Boleh pukul guna whisk atau mixer.
Saya pukul lebih kurang 10 minit dengan speed mixer no 5.

3. Masukkan Tepung & Baking Powder
Masukkan tepung & baking powder yang telah diayak ke dalam adunan telur.
Gaulkan sekejap. Saya gaulkan guna mixer je.
4. Masukkan Coklat Cair
Masukkan pula coklat cair.
Kacau dengan spatula hingga sebati (saya guna mixer je).

5. Masukkan Dalam Piping Bag & Rehatkan Adunan
Bila dah sebati, masukkan dalam piping bag & rehatkan 10 minit dalam peti ais.
Tips:

Doh pula mesti direhatkan di dalam peti ais supaya adunan rehat dan senang dibentuk, juga dapat mengawal cookies dari merebak dengan banyak ke bahagian tepi dan terlalu leper.

Sambil tu panaskan oven anda sekali.
Mudah sebenarnya bila masuk dalam piping bag.
6. Pipekan Ke Atas Dulang
Lepas 10 minit, boleh pipekan atas macaroon mat yang sudah di gris dengan butter.
Ikutlah nak letak apa sekali pun dekat atasnya.

*Nota:
Bagi yang tak ada acuan, boleh cuba guna parchment paper macam dalam contoh gambar di bawah ni.
Tapi pastikan jarakkan jauh-jauh sebab nanti ia akan mengembang.
(*Kredit foto : Mazliyani Abu Bakar)

7. Bakar
Bakar selama 10 ke 11 minit, api atas bawah suhu 160c atau mengikut suhu oven masing-masing.
Biskut ni ada rasa chewy & rangup. Saya suka rangup, jadi saya bakar 12 minit suhu 160c.
Kalau masih chewy dan belum rangup, boleh lebihkan lagi masa membakarnya.
Bagi saya bila chewy ni rasa macam masuk angin, tapi ada orang suka chewy sebab rasanya seakan-akan kek atau biskut Subway. Kalau nak buat jenis chewy, boleh kurangkan masa membakar sedikit ok.
[Baca juga : Rupanya Mudah Je Nak Buat Chewy Choc Chip Cookies Ala Subway. Ini Resepinya]

Mudah kan?
Bila dah masak, biar sejuk sekejap dan simpan dalam bekas kedap udara.
Biskut memang akan lembik ketika panas, tapi jangan risau sebab bila dah sejuk dia akan keras dan rangup.
Sedia untuk dimakan.
Selamat mencuba!

*Resepi brownies cookies rangup dan mudah ini dikongsikan oleh Rahimah Abdillah menerusi Facebook. Ia telah disunting dan diterbitkan semula dengan kebenaran. Lihat perkongsian asal beliau di SINI untuk sebarang pertanyaan dan maklumat lanjut berkaitan resepi.


Ada Beza Rupanya, Ini Resepi Tempe & Ragi Tempe. Senang Je Nak Buat!

Tempe merupakan sejenis makanan yang diperbuat daripada kacang soya yang diragikan. Makanan ini sangat popular di Malaysia, terutamanya dalam masakan orang Jawa.
Kebiasaannya, selepas digoreng garing tempe ini akan dijadikan ‘snack’ atau ‘side dish’ bersama nasi dan campuran lauk lain. Antaranya menu ayam penyet, pasti akan dihidangkan sekali bersama tempe dan tauhu. Jadinya, kalau anda sangat menggilai tempe boleh cuba resepi di bawah yang dikongsikan oleh Puan Ummu Ashraf. Jom belajar buat!

Baca juga: Tips Lembutkan Kacang Hijau Sebelum Dimasak, Pejam Mata Pun Boleh Buat!
ADA BEZA RUPANYA, INI RESEPI TEMPE & RAGI TEMPE. SENANG JE NAK BUAT!

Mari kita buat tempe di rumah. Update:

1. Ragi tempe dengan ragi Tapai berbeza ya? Bukan boleh diguna-ganti.

Ragi tapai menjadikan makanan manis dan basah. Ragi tempe sifatnya macam spora cendawan halus dan tak boleh basah, ia akan mereput dan busuk.
2. Pada gambar terakhir, saya terangkan di mana saya beli ragi tempe dan cara-cara membuat ragi tempe.
3. Step by step cara membuat tempe ada pada gambar, ya? Boleh klik satu persatu gambar, dan pada setiap gambar ada penerangannya. Terima kasih.
CARA MEMBUAT TEMPE!
BAHAN-BAHAN:

1/2 kilo kacang soya
Air suam
1/2 sudu teh ragi tempeh
Beg plastik dibuat lubang
Periuk & dulang

CARA-CARANYA:
LANGKAH PERTAMA

Beli 1/2 kilo kacang soya. Rendam semalaman dalam air suam.
Esoknya kita buang kulit kacang soya dengan menggesek-gesekkan kacang dengan tangan.
Kalau boleh buangkan dalam 70% daripada kulit kacang soya. Kalau ada kacang yang masih bersalut sedikit-sedikit tu, tak apa.
Kulit kacang soya tu saya jadikan baja di taman.

LANGKAH KEDUA

Rebus kacang soya hingga 3/4 masak.
Bergantung pada kacang itu, masa merebus antara 3/4 jam hingga 1 jam setengah.

LANGKAH KETIGA

Apabila sudah lembut, toskan dan keringkan kacang. Saya jemur di luar seharian.
Setelah kering, bawa masuk, biarkan sejuk sebentar.
Taburkan ragi tempeh (1/2 sudu teh pun mencukupi).
 Gaul dengan tangan bersih atau gunakan sarung tangan plastik. Kebersihan amat penting, kalau tak tempeh akan busuk.

LANGKAH KEEMPAT

Masukkan kacang dalam plastik yang sudah dibuatkan lubang bernafas sedikit. Saya cucuk guna lidi.
Boleh juga guna bekas pyrex dan balut dengan cling film yang dibuat lubang.

LANGKAH KELIMA

Biarkan di tempat yang bersuhu antara 27-32 darjah celsius yang mempunyai pengaliran udara yang baik.
Selepas 6 jam, kita boleh rasa tempeh mula panas dan berpeluh.
Selepas 24-36 jam dia akan mula memutih.

TADAAA! TEMPE DAH PUN SIAP!

Beginilah rupanya antara 36-48 jam setelah di buat.
TIPS BUAT INDIVIDU YANG MENETAP DI LUAR NEGARA

Bagi mereka yang tinggal di negara bersuhu rendah, jangan buat begini. Tak perlu letak dalam oven dengan lampu yang di on kan. Tiga kali saya buat begini dalam musim sejuk, memang tak jadi.
Lebih baik letak dalam bilik yang berheater pada suhu 27 darjah ke atas daripada letak dalam oven. Saya pernah juga letakkan tempe dalam linen closet, mati juga mungkin kerana kurang aliran udara.
KELIHATAN CANTIK TEMPE YANG DIBUAT DALAM BEKAS PYREX!

Tempeh pyrex sebab saya buat dalam bekas pyrex kaca, dan bukan dalam plastik.
RESEPI MEMBUAT RAGI TEMPE SENDIRI

Sebelum ke luar negara, Alhamdulillah saya beli ragi tempeh ini dari penjual tempeh di pasar borong Seri Kembangan. Kalau tak ada ragi, menurut kata ahli MAHN kita boleh buat sendiri.
CARA-CARANYA:
1. BELI TEMPE SEGAR YANG BELUM DISEJUKKAN

Ambil tempe segar dari kedai yang menjual tempeh.
Makna tempe segar ialah tempe yang belum pernah disejukkan dalam fridge / peti sejuk / icebox / peti ais.

2. TEMPE DIHIRIS NIPIS & DIJEMUR DIBAWAH MATAHARI

Hiris tempe itu nipis-nipis.
Letak kan dalam dulang dan jemur dibawah sinaran matahari sehingga hirisan-hirisan tempe itu kering.

3. KEMUDIAN KISAR TEMPE SEHINGGA KELIHATAN SEPERTI TEPUNG

 Ambil hirisan tempe yang kering itu dan kita kisarkan menggunakan pengisar atau blender kering (yang kita gunakan untuk mengisar rempah).
Tempe yang dikisar akan kelihatan seperti tepung.

4. KELUARKAN TEMPE DARI PENGISAR

Keluarkan tempe yang dikisar itu dari pengisar.

5. AYAKKAN TEMPE

Tempe yang kini kelihatan seperti tepung itu kemudiannya diayak dengan pengayak yang kita biasa gunakan untuk mengayak tepung.

6. RAGI TEMPE DAH SIAP!

Hasil ayakan itulah yang dinamakan “Ragi Tempe” yang boleh digunakan untuk membuat tempe di rumah.

Harap penjelasan ini sudah cukup jelas, ya? Terima kasih Kak Shimah Aziz atas perkongsian.
Sumber: Facebook Ummu Ashraf via Masak Apa Hari Ni.. (MAHN)


Resepi Bubur Asyura’ Ala Utara, Menu ‘Wajib’ Bulan Muharram

Sempena bulan Muharram sebagai bulan pertama dalam kalendar Islam, bubur Asyura’ menjadi hidangan yang popular di bulan mulia ini. Kebiasaannya umat Islam di Malaysia, terutamanya, memasak hidangan ini secara bergotong-royong di kawasan perumahan masing-masing. Sungguh meriah!
Justeru itu, jika tahun ini anda gusar untuk membuat bubur Asyura’ secara beramai-ramai ekoran Covid-19 yang melanda, apa kata anda cuba buat sendiri di rumah berdasarkan resepi yang dikongsikan semula oleh Puan Salwa Wawa dari Encik Azahari Abdullah.

Baca juga: Resepi Mi Kuning Buatan Sendiri, Tanpa Guna Mesin. 4.2K Perkongsian!
RESEPI BUBUR ASYURA’ ALA UTARA

Selamat menjalani ibadah Puasa 10 Muharram (Puasa Asyura’).

BUBUR ASYURA UTARA
BAHAN-BAHAN:

1 cawan tepung beras
1 cawan gula merah
3/4 cawan gula
1cawan jagung/carrot
6 cawan santan
6 biji pisang masak di potong
1 cawan kacang hijau*
1/2 cawan kacang tanah*
1 biji ubi keledek*

*Direbus sehingga lembut kecuali ubi keledek separuh masak.
CARA PENYEDIAAN:
Gambar: Tangkap layar di video saudara Azahari Abdullah yang sedang memasak bubur Asyura’ sehingga mendidih.
1. Bancuh tepung beras bersama santan, gula merah, gula, serta garam.
2. Tapiskan bahan tersebut ke dalam kuali dan masak sehingga mendidih dengan menggunakan api yang kecil.
3. Kemudian masukkan bahan yang telah direbus tadi dan kacau lagi sehingga bubur pekat (kental) dan adunan berkilat.
4. Masukkan pisang diakhir sekali.
5. Tuangkan dalam loyang/bekas dan ratakan.
6. Biar sejuk sebelum dipotong untuk dihidangkan.
Credit kepada yang empunya resepi (Resepi : Azahari Abdullah).
Anda boleh menonton video penuh untuk mendapatkan penjelasan yang terperinci mengenai proses membuat bubur Asyura’ melalui pautan yang dikongsikan dari saudara Azahari.
Selamat mencuba!
Baca juga: Facebook Salwa Wawa via Masak Apa Hari Ni..(MAHN) / Azahari Abdullah


“Alahai bila tengah tak sihat ni, memang tak selera nak makan. Senang masak bubur jelah. Boleh makan dengan anak-anak sekali.”
Bubur tentunya antara makanan yang paling mudah dimasak. Selain menjadi hidangan ‘orang sakit’, sebenarnya bubur adalah makanan yang versatile dan boleh dihidangkan pada bila-bila masa kalau kena dengan caranya.

Antara resepi bubur yang paling menyelerakan ialah bubur ayam. Dan yang popular tentulah bubur ayam McD. Memang sedap dan cukup rasa. Anak-anak pun suka sangat dengan bubur ayam, kan?
Mudah saja nak buat bubur ayam ala McD ni tau. Guna nasi lebihan semalam pun boleh. Dapat juga elakkan pembaziran.

Jom kita tengok resepi bubur ayam ala McD yang disumbangkan oleh saudari Nur Shakirah Shariffuddin ini.

Resepi Bubur Ayam Ala McD Paling Simple, Guna Nasi Lebih Je
Berikut adalah bahan-bahannya.
Bahan-bahan

Ayam
Beras / Nasi
Hirisan halia
Lada putih
1/2 kiub pati ayam
Carrot (jika suka)
Minyak Bijan
Daun bawang / daun sup
Bawang goreng

Cara-cara
1. Rebus Ayam
Mula-mula kita rebus ayam. Lagi bagus kalau guna ayam bahagian dada / breast.
Potong sederhana besar dah ok sebab nanti kita akan carikkan isinya.

2. Masak Bubur Nasi
Serentak dengan tu masak bubur nasi dekat sebelah. Disebabkan semalam punya nasi tak habis lagi, saya guna nasi lebihan semalam je. Taknak membazir kan…
Kalau tak ada nasi lebih ni, bolehlah masak beras macam biasa dalam rice cooker. Cuma lebihkan air sikit.
Masukkan sekali hirisan halia ke dalam rebusan nasi / beras tadi.

3. Asing & Carikkan Isi Ayam
Bila ayam dah empuk/ masak, keluarkan ayam. Biar sejuk sekejap.
Air rebusan ayam tu boleh masukkan ke dalam bubur nasi tadi.
Agak-agak ayam dah sejuk dan dah boleh di pegang dengan tangan, carikkan isi ayam tu.
Nak carikkan dengan garfu pun boleh juga.

4. Masukkan Carrot
Bila bubur dah cantik elok kembang dah lembik, masukkan pula hirisan carrot dan ayam rebus yang dah dicarik tadi.
Sambil tu kena kacau selalu ya. Takut nanti nasi berkerak / hangit tak sedap nanti rasanya.
5. Perasakan
Seterusnya perasakan dengan garam dan lada sulah / lada putih.
Kalau suka, boleh letak 1/2 kiub pati ayam. Tapi kalau nak buat untuk bayi yang dah boleh makan, tak perlu letak. Biarkan kosong saja tanpa garam juga.
Kemudian saya tambah crispy garlic / bawang putih goreng kat dalam tu sekali. Lagi harum bau dia. Kalau tak ada boleh buat kejap. Hiris halus bawang putih dan goreng sampai garing.
Kemudian tunggu menggelegak.

Siap Untuk Dihidang
Bila bubur dah menggelegak nanti tutupkan api. Masa nak makan nanti bolehlah taburkan daun sup / daun bawang, bawang goreng, dan lada sulah ikut suka. Kalau budak-budak mungkin lagi suka yang jenis kosong, terpulanglah ikut tekak masing-masing.
Akhir sekali, kalau ada minyak bijan di rumah, renjiskan sikit minyak bijan untuk menaikkan lagi aroma dan rasanya.

Haa beginilah hasilnya. Insya Allah sedap.
Walaupun kita buat bubur ni untuk orang sakit, selalunya mesti akan ada yang nak tumpang makan sekali. Jadi dinasihatkan masaklah lebih sikit ya!
Selamat mencuba.
*Resepi bubur ayam McD ini disumbangkan oleh saudari Nur Shakirah Shariffuddin menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan dan maklumat lanjut, boleh follow post asal beliau di SINI.


Hanya Guna 5 Bahan, Ini Resepi Bubur Ayam ‘Sebijik’ Macam Bubur Ayam McD

“Bubur ayam sold out kak…”
Ini adalah situasi yang berlaku bila anda singgah ke restoran makanan segera McDonalds untuk membeli bubur ayam. Memang mendapat permintaan yang tinggi, bubur ayam di restoran ini juga seringkali ‘habis’ terutama pada waktu pagi dan malam. Jadi, solusinya adalah dengan membuat sendiri bubur ayam ‘sebijik’ macam apa yang anda boleh dapat di Mcdonalds. Juadah bubur ini bukan sahaja boleh dibawa bekal ke tempat kerja, malah nak bekalkan untuk anak ke sekolah pun boleh. Senang sahaja caranya!

RESEPI BUBUR AYAM MACAM BUBUR AYAM MCD
Bahan-bahan
-Stok ayam

-Halia

-Minyak bijan
-Beras
-Ayam yang dipotong dadu
1.Watak utama.. stok ayam, halia & minyak bijan

2. 2 genggam beras basuh bersih dan rebus smpai kembang, pastu buang air rebusan pertama tu.. ganti dgn air baru angaran 3 cawan.

3.Dah ganti air baru, masukan 3 sudu besar stok ayam dan halia.. rebus lagi smpai nasi kita hancur dan memekat..

4.Ini periuk lain dah rebus siap isi ayam.

5. Time nak mkn boleh la taruk ayam di rebus tadi dgn sikit supnya.. serta sikit minyak bijan..Sekian…

Dah siap!
Sumber: Siti Hasnah AR


Lebih 5k Shares Di Facebook, Ini Resepi Bubur Ayam Paling Simple Siap Ada Cili Kicap!

Setiap kali badan anda rasa kurang sihat, pastinya kurang selera makan. Jadi, salah satu menu yang menjadi pilihan adalah bubur nasi yang sudah pastinya menjadi kegemaran anak-anak juga. Mungkin dalam kalangan anda yang berpendapat bahawa menu bubur nasi ini agak bosan tetapi sebenarnya tidak. Ini resepi bubur nasi ayam yang simple dan sedap untuk anda legakan sakit badan tatkala tekak rasa tidak selesa.
RESEPI BUBUR AYAM SEDAP DAN SIMPLE
Rasa memang kena anak tekak sis dini anak beranak termasuk anak gajet memang suke sangat bila buat bubur. Masak dua puk beras pun licin. Cara sis dini buat.

1. Cuci beras dua puk masak dalam rice cooker biase jer. Masuk air banyak dari masak nasi biase, biarkan.

2. Bahan rebus ayam ( lihat gambar )

Bawang besar, bawang putih, halia, lada hitam sedikit, garam, ayam dada atau ayam ada tulang sedikit. Air ayam ni nanti masukkan dalam bubur nasi yang dah kembang. Ayam tu carik carikkan nanti.
Sis dini hanya campur garam dan secukup rasa dalam bubur setelah masukkan air ayam tadi. Awak agak lah ye nak bubur pekat atau cair setakat mana. Nak cair lebihkan sedikit air. Nak pekat kurangkan air. Sis dini suke sedang-sedang tak cair dan pekat.
-Bahan sayur
-Taugeh
-Sawi, pak choy/
-Daun sup
-Limau nipis

Bilis goreng asing. Penambah rasa

-Sambal kicap
-Chili flakes homemade
-Bawang goreng homemade

-Sambal kicap
-Cili padi
-Banyakkan limau kasturi
-Garam
-Kicap manis

Ni jer bahan sis dini pakai. Masya Allah memang puas hati dan berbaloi buat dengan apa rasa yang kita nak.
Sumber : Jauharatuddini Taib


Buat Anda Yang Memang ‘Hantu Budu’, Ini Resepi Budu Goreng Wajib Kena Cuba!

Buat anda yang berasal dari negeri Pantai Timur memang sudah tidak asing lagi dengan makanan yang dinamakan budu. Budu yang merupakan sos pencicah yang diperbuat dari ikan ini memang mendapat tempat di hati orang ramai walaupun tidak berasal dari negeri Pantai Timur. Hal ini kerana rasanya yang sedap dan sangat sesuai dimakan bersama ulam serta nasi panas.
Tetapi, pernah tak anda cuba budu goreng? Kalau sebelum ini hanya pernah makan budu yang disediakan bersama cili dan limau, apa kata kali ini anda cuba pula buat budu goreng. Nampak menarik!

MACAM MANA NAK BUAT BUDU GORENG?
Lain dari tumis budu yg sy buat letak dalam nasi kerabu. Ni resepi abah buat dari kami kecik-kecik. Masa kat UMS dulu abah buat banyak siap-siap utk bawa balik. Tahan lama… masa tu jiran bilik sebelah orang Kelantan (Ayu) pun tak pernah makan versi ni. Haha. I pulak jadi lebih Kelantan dari orang Kelantan sbb well… I suka Kelantan foods, sangat!
Siapa suka budu boleh lah try versi budu goreng ni pulak… Makan dengan nasi saja pun dah sedap sangat!

BAHAN-BAHAN

-Bawang besar
-Cili
-Budu
-Santan
-Kiub ikan bilis
-Minyak utk menumis
1.Tumbuk kasar bawang & cili. Saya malas tumbuk saya pakai chopper

2.Tumis bahan blend/tumbuk td sampai naik bau tapi jangan sampai garing sangat.

3.Masuk budu. Saya guna 1/2 botol.

4.Masak api perlahan 10 min sampai pecah minyak

5. Masuk santan. Saya guna 1/2 kotak kecik

6.Kiub pati bilis masuk 1/2 jugak. Kalau takmau masuk pun boleh… sebab budu dah masin dan cukup rasa.

7.Masak lagi 5-10 min sampai pecah minyak kali kedua. Kali ni minyak akan jadi banyak lagi sebab santan. Sejukkan. Ceduk buang lebihan minyak.

8. Banyak! Sebab tu tahan lama.

9.Makan dengan nasi panas ikan goreng dan ulam. Nasi banyak tu tak cukup pun sebenaqnya.

*Boleh cuba!
Sumber: Najla Amalina


Resepi Buko Pandan Pekat Melikat, Rasa ‘Sebijik’ Macam Di Filipina!

Buko pandan merupakan manisan dari Filipina. Rasa lemak manis memang sedap dinikmati ketika panas untuk melegakan tekak dan dipadankan pula dengan isi-isi yang di dalamnya seperti kelapa, sumi dan agar-agar.
Cara pembuatannya nampak rumit tetapi sebenarnya mudah sahaja. Nak dapatkan buko pandan pekat melikat, anda perlu ikut resepi perkongsian Mr Ali di laman Facebook.

Baca juga: Rahsia Goreng Paru Rangup & Tak Liat Walaupun Dah Sejuk…
RESEPI BUKO PANDAN PEKAT MELIKAT, RASA SEBIJIK MACAM DI FILIPINA!

Sangat mudah & rasa sangat creamy. Buko pandan ni asalnya dari Filipina. Pencuci mulut mereka. Buko maksud dia kelapa ya sebab tu kalau buko pandan memang akan ada kelapa.

Buko ni sifat dia sangat mudah basi dan tak tahan lama sebab faktor air kelapa dan kelapa yang digunakan ditambah lagi dengan penggunan bahan tenusu dalam hidangan ni. Jadi resepi kali ni saya olah lain sikit ya. Ketahanan buko cuma 2-3 hari sahaja di dalam chiller.
Bahan-bahan:
– Agar agar (ini untuk diletakkan dalam buko nanti)
– 10 g agar-agar serbuk yang warna hijau.
– 1 liter air
– 200 gram gula

Buko Pandan
– 2 tin susu cair bersamaan: 780 gram
– 1 tin susu pekat bersamaan: 480 gram (boleh kurangkan)
– 1 setengah cawan Dairy Whipping Cream (375 gram)
– secubit garam
– isi 1 biji kelapa
– sumi atau puding kecil-kecil yang dah siap pack.
Cara-cara penyediaan:
Agar-Agar
– Masukkan 10 gram serbuk agar-agar warna hijau+ 1 liter + 200 gram gula. Simpulkan daun pandan.

– Kacau sebati sampai mendidih. Dah mendidih masukkan dalam loyang bersaiz 7 atau 8 inci.
– Biarkan agar-agar mengeras pada suhu bilik. Maksudnya biarkan agar-agar mengeras di luar sahaja. Renjiskan sedikit air pada loyang supaya senang nak keluarkan agar-agar.

Buko Pandan
– Panaskan menggunakan api yang perlahan 2 tin susu cair, 1 tin susu pekat dan secubit garam.

– Kacau sebati dan teruskan kacau dalam 5-6 minit. Then off api. Biar susu tadi sejuk dulu dalam 10 minit.
– Dalam bekas yang lain, beat 1 setengah cawan Dairy Whipping Cream dalam 3-4 minit, kelajuan paling tinggi. Beat bukan sampai kental ya. Beat sampai keluar buih-buih sahaja.

– Masukkan whipping cream yang sudah diputar tadi kedalam susu yang dah dipanaskan tadi
– Kacau sebati dan baru masukkan bahan bahan lain: isi kelapa, agar-agar hijau tadi (bila agar-agar dah keras, potong petak-petak dalam loyang siap-siap ya) + sumi atau puding yang dah siap.

– Masukkan setitik dua pewarna hijau dan kacau sebati.
– Siap dan dah boleh makan. Sejukkan dulu dalam peti tau dalam sejam dua baru lagi sedap.

Selamat mencuba! Memang sedap dan puas hati.
Sumber: Facebook Mr Ali


Resepi Burger Omelette Ala McD Untuk Sarapan, Roti Gebu & Telur Tebal!

Sarapan merupakan waktu makan yang paling penting dalam kehidupan seharian kerana dapat membekalkan tenaga. Kalau dah bosan makan nasi lemak hari-hari, pasti akan ada hari apabila anda berkunjung ke restoran makanan segera seperti McDonald’s yang menyediakan menu sarapan yang enak seperti burger omelette.
Rupanya anda boleh buat sendiri burger sebegini di rumah dalam kuantiti yang banyak supaya lebih puas makan! Jom kita tengok resepinya…

Baca juga: Resepi Donut Susu Viral, Buat Sendiri Lagi Puas & Gebu!
BAHAN-BAHAN ROTI BUN BURGER

-500gm tepung roti – beli online di sini

-70gm gula kastor – beli online di sini
-1 sudu besar yis kering (SAF)
-1 sudu besar susu tepung – beli online di sini
-1 biji kuning telur
-1 sudu teh garam
-50gm marjerin @ mentega
-10gm pelembut roti
-280 – 300gm air sejuk
CARA-CARA:

1. Masukkan semua bahan ke dalam bread maker (BM) kecuali garam.
2. Masukkan garam selepas 5 minit uli dalam BM.
3. Kemudian, timbang doh 75 ke 80gm bagi setiap satu.

4. Letakkan doh di dalam acuan ring saiz 4 inci (boleh beli di shopee, taip guna ring burger)
5. Sebelum bakar, spray dengan susu full cream. Selepas bakar, tak payah sapu apa-apa.
6. Bakar di dalam ketuhar dengan menggunakan suhu 170C selama 20 minit. (bergantung kepada ketuhar masing-masing ye)
7. Kemudian, bolehlah lengkapkan dengan omelette dan daging burger serta sos.

Sumber: Nor Asiah


Resepi Homemade Prosperity Burger Ala McDonald’s, Memang Sedap & Hilang Kempunan!

Prosperity burger merupakan antara menu yang paling dinanti-nantikan apabila berkunjung ke restoran makanan segera McDonald’s. Namun, hanya setahun sekali sahaja restoran ini mengeluarkan menu kegemaran ramai dan membuat ramai dalam kalangan kita yang ‘kempunan’ nak makan menu tersebut.
Jadi, anda sebenarnya boleh buat burger ini secara homemade di rumah dan sudah pastinya akan lebih puasa kerana boleh makan dengan lebih banyak! Boleh buat untuk juadah berbuka puasa nanti.

Bahan-bahan

1. Roti gardenia

2. Daging Ramly

3. Bawang besar 1/2 potong dadu.
4. Bawang holland hiris nipis
5. Tepung gandum 2 sudu
6. Air 1 gelas
7. Lada hitam serbuk+tumbuk
8. Butter 2sb
9.sos tiram 2sb
10. Kicap manis 1sb
11.garam secukup rasa
Cara-cara
1.Mula-mula letak butter pada roti dan goreng dulu kejap

2.Uli daging ramly dan bentukkan macam bentuk roti(refer gambar)

3.Goreng daging dulu (cucuk-cucuk dengan garfu)

Cara buat Sos
1. Panaskan butter 2 sudu besar dan masukkan tepung gandum.. kacau sampai jadi gold..

2.Pastu masukkan air 1 gelas dan kacau.. masukkan bawang besar potong dadu tadi, lada hitam 1sb, sos tiram, kicap dan garam.. masak sampai pekat mana korang nak..

3.Celupkan daging yang dah goreng tadi.. letak atas roti dan letak bawang yang korang hiris tadi.. Siappppp..

*Terliurnya!
Sumber: Mohd Faiz Fitri Iberahim


Resepi Burger Terung, Memang Sesuai & Sedap Untuk Diet!

Sebut sahaja burger pasti ramai yang mengemarinya. Makanan kegemaran anak-anak di rumah yang sesuai dimakan ketika menonton TV ataupun ketika beriadah petang di fasa PPN ini.
Walau bagaimanapun, pengambilan makanan segera yang berlebihan tidak digalakkan kerana akan menyebabkan masalah kesihatan seperti kolestrol tinggi. Tapi jangan risau! Ada satu idea menarik untuk anda cuba dan sangat sesuai untuk yang sedang diet dan mengamalkan pengambilan karbohidrat secara rendah.

Baca juga: Resepi Daging Rangup (Crispy Beef), Boleh Ratah Sepinggan!
RESEPI BURGER TERUNG, SESUAI UNTUK ANAK-ANAK TAK MAKAN SAYUR

Bahan-bahan roti bun terung:

Terung bulat (lebih kurang saiz bun burger)
Butter
Garam pink himalaya
Serbuk black pepper

Cara-cara membuat:

Panaskan butter keatas pan kemudian tabur sedikit garam dan serbuk black pepper.
Letakkan potongan terung bulat lalu bakar sehingga masak. Angkat dan ketepikan.

Bahan-bahan daging burger:

500G daging kisar (boleh juga guna isi ayam)
1 biji bawang besar – dicincang halus
Sedikit garam
1 sudu serbuk black pepper
Sedikit daun parsley atau daun ketumbar – diracik halus
1 biji telur
1 sudu kecil rempah ( saya guna mixed herbs, oriegano dan paprika)
Sedikit shredded cheese

Cara-cara membuat:
Satukan semua bahan dalam mangkuk dan gaul rata. Bahagikan kepada beberapa bahagian. Bentukkan bulat dan leper menjadi burger tebal. Boleh juga menggunakan penutup balang plasik biasa untuk dijadikan acuan dan alaskan dengan plastic wrap untuk lebih mudah.

Panaskan pan dengan sedikit butter, masakkan daging burger dalam lima minat. Sentiasa dibalik-balikkan supaya masak dengan rata. Untuk lebih mudah boleh grill di dalam oven.
Boleh susun roti bun terung, daging burger serta salad, timun, cheese dan lain-lain.
Untuk mini burger, guna terung panjang biasa. Potong pendek dan bentukkan saiz daging burger sama saiz terung. Satu keping cheese boleh dipotong kepada empat bahagian. Comel kan?

Untuk anak-anak yang tak makan sayur, memang sesuai buat macam ini. Comel pula tu. Selamat mencuba semua!
Sumber: Noorul Izzah Marzuki


Resepi Burnt Cheesecake Cepat Siap, Elok Kejadiannya!

Bila dah bosan setelah sekian lama terkurung di dalam rumah, apa sahaja aktiviti yang boleh dilakukan selain mencuba resepi baharu. Inilah masanya untuk kita mencungkil bakat dan salah satunya adalah dengan baking. Ramai orang cakap baking atau membuat kek ini agak sukar dan rumit tetapi tidak dengan resepi burnt cheesecake ini. Mudah dan elok kejadiannya!
RESEPI BURN CHEESECAKE MUDAH, GEBU!
1.Cream cheese 250 gram

2.Gula 1/2 cawan gula

3.Whiping cream 200ml..jangan pepandai pi buh perabih..satgi tak jadi tak tau na. Letak ikut sukatan ja..200ml..kat kotak tu 250ml, jagan p tuang perabih pulak..

4.2 biji telur…memang nak letak 2 biji telur ni..

5.Pstu pecahkan lagi satu telur dan amik kuning sahaja

6.Esen vanilla 1 sdb

7.2 sdb tepung gandum

8.Garam secubit

9.Blend semua bahan..

10.Tuang dalam loyang yang dah dilapik kertas

11.Bakar suhu 160c 40minit..suhu air fryer/oven masing-masing tak sama na..saya buat 160c dulu sebab nak bagi masak bahagian bawah. Kalau saya letak 180c 20min memang tak masak laaa bawah tu atas je burn. So pandai-pandai la adjust suhu na..dah 40 minit baru saya tambah 5 minit lagi dan suhu saya tukar ke 180c..nak bagi yang belah atas burn.

12.Tadaaaaaaa…dah siap..elok kejadian..

Sumber: Cik Puan Sarah


Resepi Burnt Cheesecake Viral Tak Payah Guna Mixer, 5 Minit Siap!

Memang ramai dalam kalangan kita yang menggemari kek keju atau cheesecake. Antara variasi cheesecake yang menjadi kegilaan ramai buat masa sekarang adalah burnt cheesecake. Mempunyai rasa yang unik adalah penyebab kenapa kek cheese ini menjadi bualan ramai. Namun, ada juga dalam kalangan kita yang telah mencuba beberapa kali untuk buat burnt cheesecake ini tetapi tak menjadi!
Jadi, apa kata anda cuba buat burnt cheesecake ikut resepi mudah dalam masa 5 minit dah boleh siap tanpa menggunakan mixer. Memang senang!

BAHAN-BAHAN YANG ANDA PERLUKAN

1. Cream cheese 250g

2.Whipping cream 1/2 cawan

3. Gula 1/2 cawan
4.Tepung gandum 2sdb
5. Telur 3 biji

1. Blend semua bahan tadi hingga sebati

2. Tuang dalam loyang tapi sebab tak ada kkya pakai aluminium foil je itu pun besar sangat tak muat habis berkeriput  walau rupamu cacat tapi rasa tetap mabelesss. Bakar dalam air fryer suhu 180/25minit. And then sejukkan semalaman dalam peti ais tau.

3. Inilah kejadiannya . Gebasss gitchuu. Korang boleh hias letak buah kegemaran stoberi blueberry ke…

Sumber : Seera Maheran


Resepi Butter Cheese Cake Gebu Gebas Terlajak Sedap, Rugi Tak Cuba Buat!

Bila dengar nama resepi kek ini, mungkin ramai sudah tahu bagaimana teksturnya yang begitu lembut, ringan dan dikatakan juga ianya cair di dalam mulut. Sering dinikmati di waktu petang atau ‘hi tea’ dengan secawan air panas, lagi-lagi bila berkumpul satu keluarga. Meriah!
Perkongsian resepi Butter Cheese Cake dari Puan Khairunnisa Mohammad ini dikhabarkan amat sedap dan mudah juga cara penyediaanya. Kalau anda rasa mengidam kerana lama tak makan kek ini, silakan untuk cuba buat di rumah. Tak perlu nak tempah luar yang mungkin agak tinggi kosnya.

Baca juga: Resepi Bihun Goreng Tomyam Viral, Rupanya Guna Bahan Rahsia Ini!
GEBUS GEBAS TERLAJAK SEDAP, WAJIB BUAT HIDANGAN MINUM PETANG

Malam dah ni. Tapi nak jugak ajar korang buat Butter Cheese Cake yang terlajak sedap ni.

RESEPI BUTTER CHEESE CAKE
BAHAN-BAHAN:

5 biji telur Gred A
250g butter
250g cream cheese
200g gula
210g tepung superfine (diayak dengan baking powder)
1 sudu kecil esen vanila
1+1/2 sudu kecil baking powder
80ml susu segar

CARA-CARA PENYEDIAANYA:

1. Satukan gula, butter dan cream cheese hingga putih atau gebu.
2. Masukkan telur satu-persatu dan gaul hingga sebati. Masukkan esen vanila dan sambung gaul lagi.
3. Masukkan tepung sedikit demi sedikit diselang-selikan dengan susu segar.
4. Tuang adunan ke dalam loyang 8 inci. Bakar pada suhu 160° selama 1 jam atau sehingga masak. Api atas bawah.
5. Bila dah masak, keluarkan loyang dari oven dan hentakkan loyang.
6. Potong masa kek dah sejuk. Makan sejuk-sejuk lagi sedap tau. Selamat mencuba.
NOTA KAKI:

Nak kek tinggi, pakai loyang 7 inci.
Cream cheese bubuh dalam 150g pun okay dah. Tapi kalau nak bubuh 250g, sedap la lagi.
Masa 1 jam tu cadangan saja. Kalau lepas 1 jam tak masak lagi, tambah je masa. Cucuk tengah kek tu. Kalau tak ada adunan lekat, masak dah tu.
Takda tepung superfine, tepung gandum pun boleh. Tambah baking powder jugak. Tapi sedap lagi tepung superfine.

Sumber: Facebook Khairunnisa Mohammad


Resepi Butter Chicken Original Dari India, Boleh ‘Adjust’ Pedas & Cecah Roti!

Buat penggemar hidangan butter chicken di luar sana, apa kata kali ini anda cuba resepinya yang lain dari lain, di mana ia dipelajari dari sumber resepi yang berasal dari negara India.
Melalui perkongsian yang dibuat oleh Puan Siti Hazneza Abdul Hamid, resepi butter chicken ini bukanlah seperti yang dia sangka seperti udang goreng mentega yang ada repui-repui emas itu. Rupa-rupanya lain sekali!

Tekstur kuahnya yang pekat ini, bukan sahaja boleh dimakan bersama nasi bahkan boleh dicecah bersama roti Benggali, capati, roti bakar atau torttila. Menarik bukan? Jom cuba!
Baca juga: Resepi Portuguese Toast, Manis Berlemak Keju & Boleh ‘Adjust’ Rasa!

BUTTER CHICKEN TEKSTUR PEKAT, BOLEH JUGA CECAH ROTI
Gambar: Kuah pekat-pekat panas-panas, nasi mana nasi? Jom.

Jom kita ke India. Banyak restoran India pasti menghidangkan Butter Chicken (ayam mentega).
Dulu saya bayangkan Butter Chicken ni macam udang goreng mentega yang ada repui-repui emas tu. Rupa-rupanya lain sekali.
Resipi yang saya guna adalah daripada Chef Sanjay Thumma dari siaran Vah Reh Vah. Ada di YouTube. Jika tengok tahap comot buku resipi, boleh percaya bahawa sudah banyak kali saya buat resipi ni.
Buku resipi sejak awal perkahwinan. Sudah lebih daripada sepuluh tahun. Boleh tiru jika boleh baca tulisan cacing kerawit saya.
Cuma hari ini saya ganti krim dengan santan kerana lebih murah dan ada di rumah. Jika tidak mahu Butter Chicken merah, boleh ganti dengan cili muda (hijau) dan cili padi hijau. Sedap juga.
Jika buat untuk kanak-kanak, boleh abaikan terus cili jadi rasanya hanya berempah tetapi tidak pedas (spicy not hot).
Saya suka makan Butter Chicken dengan nasi. Maklumlah, perut Melayu.
Tetapi kuahnya yang pekat sedap sangat dicecah roti Benggali. Apatah lagi jika roti tu dibakar sedikit. Bakar kosong sahaja tanpa mentega/ marjerin. Ada rasa yang dikeluarkan.
Boleh ganti ayam dengan ikan atau udang. Untuk rakan-rakan vegetarian, boleh gantikan ayam dengan tempe atau tauhu.
Saya rasa daging merah seperti lembu, kambing atau kerbau kurang menyerlah rasa dimasak ‘Butter Chicken’ ini kecuali digandakan rempah-ratusnya.
Kuahnya sahaja boleh digunakan sebagai sos perap. Selamat mencuba.
Siti Hazneza binti Abdul Hamid. Penerangan pada setiap gambar.
RESEPI BUTTER CHICKEN DARI INDIA BERKUAH PEKAT LIKAT!
LANGKAH 1 – BAHAN-BAHAN PERAPAN AYAM:

½ ekor ayam – potong comel.
1 sudu makan serbuk cili.
1 sudu makan serbuk ketumbar.
1 sudu makan halia-bawang mesin.
1 sudu teh garam.

CARA-CARA:

1. Gaulkan rata dan goreng sehingga ¾ masak.
2. Ayam yang sudah digoreng ¾ masak, rehatkan sekejap.
Jaga-jaga jangan sampai ada kucing kepala hitam yang ambil.
LANGKAH 2 – BAHAN KUAH BUTTER CHICKEN:

1 biji bawang besar – dadu.
1 biji tomato – dadu.
5 – 10 biji gajus.
2 sudu teh biji jintan putih.

CARA-CARA:

Tumiskan bahan-bahan tadi. Boleh guna minyak gorengan ayam.
LANGKAH 3 – BAHAN TAMBAHAN LAIN:

4 sudu makan halia-bawang mesin.
1 sudu makan serbuk cili (atau lebih jika mahu lebih pedas).
3 – 5 tangkai cili padi hijau (saya tak masukkan sebab anak kecil tidak tahan pedas).
2 sudu makan serbuk ketumbar.

CARA-CARA:

1. Masak sehingga garing. Kacau supaya tidak hangit.
Rempah yang ditumis kering membebaskan rasa yang berbeza daripada rempah yang ditumis selepas digaul dengan air.
Cuma kena hati-hati apabila menumis kering sebab mudah melekat dan hangit. Guna api kecil.
2. Masak sampai garing dan pecah minyak.
3. Masukkan secawan air.
Buat tak nampak saja ya mulut cawan yang berlekuk-lekuk; itu kerja anak saya letak cawan plastik dalam kuali.

4. Kacau-kacau supaya rempah yang melekat akan sebati dengan air.
Bahagian rempah yang garing (bukan hangit) ini sangat berperisa dan tidak pahit.
5. Apabila sudah masak, masukkan dalam blender dan kisar halus.

6. Panaskan 2 sudu makan mentega/ marjerin dalam periuk yang sama.
7. Masukkan bahan kisar tadi.

8. Tambah 4 sudu makan tomato puree/ sos tomato.
9. Masukkan ayam yang digoreng ¾ masak tadi.
Semasa direhatkan, ada jus ayam yang akan keluar, tuang sekali ke dalam periuk.
10. Masukkan ½ cawan santan/ krim.
Saya masukkan terus kerana santan saya beku. Jika santan/krim suhu bilik, biar ayam masak dahulu sebelum ditambah santan/krim.
11. Renihkan sehingga masak.
LANGKAH 4 – BAHAN TABURAN:

1 sudu teh garam masala.

Boleh guna apa-apa jenis rempah juga untuk mudah misalnya rempah briyani, kurma atau sup.

2 sudu teh daun halba (kasoori methi).

Daun halba ini yang memberikan bau dan rasa Butter Chicken. Namun begitu jangan letak terlalu banyak kerana akan mengganggu rasa. Daun ini boleh dibeli dari kedai-kedai India/ India Muslim.

1. Apabila santan/krim sudah sebati dan warna kuah jadi matang dan cantik, tambah garam masala dan daun halba.
2. Cara hendak masukkan daun halba, geselkan antara dua tapak tangan sambil dijatuhkan ke dalam periuk.
Geselan pada tangan kita akan membebaskan rasa dan baunya sambil menjadikan daun kering halus.
BUTTER CHICKEN SEDIA UNTUK DIHIDANG!

Sedap dicecah dengan roti Benggali atau capati.
Jika rajin, bakar sedikit roti. Boleh juga dicecah dengan tortila/ wrap (roti belebat) yang siap dijual.
Sumber: Facebook Siti Hazneza Abdul Hamid via Masak Apa Hari Ni..(MAHN)


Resepi Creamy Cheezy Butter Prawn Viral Macam Di Restoran, Siap Ada Jerami Telur!

Menu berasaskan butter atau cheese sudah semestinya menjadi trend masa kini. Bukan sahaja mempunyai rasa yang menarik dan berlemak, menu ini juga sesuai dipelbagaikan dan tidak hanya terhad sebagai satu jenis juadah sahaja. Jadi, kami kongsikan resepi creamy cheezy butter prawn macam yang anda boleh pesan di restoran luar. Paling seronok bila masak sendiri adalah anda boleh gandakan jumlah udang dalam hidangan!
Resepi Creamy Cheezy Butter Prawn.

Ramai yang masih belum pass masak menu ni kan? Tak susah pun nak masak cuma nak buat jerami telur tu kalau silap percaturan boleh gagal. Sepatutnya nak lebih mudah faham kena buat video tapi kita nak cepat, tak sempat nak shooting video bagai. Harapnya uolls dapat tangkap apa yang ingin di sampaikan. Tak faham boleh tanya tapi mungkin lambat sikit kita balas sebab tengah kebizian.
Oh ya, ini resepi butter prawn gaya kita tau. Kalau uolls tak suka susu cair, boleh ganti dengan santan kotak. Kalau tak suka cheese, tak nak letak pun takpe.

1. 1kg udang dibersihkan. Taburkan dengan garam dan serbuk kunyit. Tambahkan satu senduk tepung bestari dan sedikit air. Gaul rata.

2. Panaskan minyak dalam kuali. Goreng udang hingga masak. Tos dan ketepikan. Jangan overcooked tau. Kalau nak tau udang yang dimasak sempurna, udang tu bentuk C bermaksud cooked. Kalau udang jadi bentuk O maksudnya overcooked.

3. Bahan-bahan creamy cheezy sause:

-4 ulas bawang putih-cincang
-4 tangkai daun kari
-Cili api ikut kepedasan-potong
-Butter
-1 sk serbuk lada sulah
-1 sk gula
-1 sk serbuk pati ayam
-4 keping cheese (tiada dalam gambar)
4. Panaskan minyak dan butter. Tumis bawang putih hingga wangi. Masukkan daun kari dan cili api.

5. Masukkan susu cair, serbuk lada sulah, gula dan serbuk pati ayam. Tak perlu tambah garam.

6. Masukkan kepingan cheese. Kita guna jenama Emborg.

7. Apabila sauce dah menggelegak masukkan udang.

8. Gaulkan udang hingga sebati dengan sauce tadi. Tutup api dan ketepikan.

9. Dalam mangkuk lain pukul 4 butir kuning telur.

10. Panaskan minyak dan setengah biji butter dalam kuali. Bila minyak dah cukup panas, perlahankan api. Guna senduk seperti dalam gambar.

11. Angkat mangkuk tinggi-tinggi, tuangkan telur perlahan-lahan kemudian kacau dengan laju membentuk bulatan. Kacau laju-laju tau untuk dapatkan jerami telur yang halus.

12. Masak sebentar hingga minyak berbuih. Tutup api.

13. Tuangkan telur ke dalam penapis besi macam ni. Nak guna penapis santan yg besi tu pun boleh. Tekan telur guna senduk tadi untuk turunkan minyak ke bawah.

14. Masukkan udang dalam pinggan. Taburkan telur di atasnya. Sedia untuk disajikan.

*Nampak menyelerakan betul!
Sumber : Suzana Othman


Cara Buat Buttermilk Chicken Viral, Guna Resepi Ini Mesti Menjadi!

Sebut sahaja menu buttermilk sudah pasti ramai dalam kalangan kita yang membayangkan keenakan ayam rangup yang dimasak bersama kuah berkrim. Bukan itu sahaja, sudah banyak restoran termasuk restoran makanan segera yang menjual menu ini dan dipelbagaikan dengan bahan utama yang lain seperti udang atau sotong. Oleh itu, apa kata anda cuba pula menu buttermilk ini di rumah dan sangat sesuai untuk anak-anak bawa sebagai bekal ke sekolah. Sedap!
Baca juga: Resepi Burger Omelette Ala McD Untuk Sarapan, Roti Gebu & Telur Tebal!

Resepi Buttermilk Chicken
Bahan-bahan

-Isi ayam

-Tepung Bestari,
-Butter/margerin
-Susu cair
-Susu pekat
-Daun kari
-Bawang putih
-Cili padi
Cara memasak
1.Isi ayam yang digaul garam serta sikit gula disalut tepung Bestari goreng, ketepikan..

2.Panaskan 2 sudu besar butter/margerin

3.Tumis hirisan bawang putih & daun kari..

4.Dah naik bau.. Masukkan 1/2 tin susu cair

5.Dah mendidih… masukkan hirisan cili padi

6.Masukkan 2 sudu makan susu pekat, 1/2 cawan air (jika suka pekat, boleh tambah 1 sudu makan tepung jagung)

7.Bila dah mendidih… masukkan garam & sikit gula putih..
8.Akhir sekali.. masukkan isi ayam yang digoreng tadi… Tutup api.

Selamat mencuba!
Sumber: Nasriah Ramli


Resepi Baby Cakoi Dengan Sos Pandan Kastard. Serius Simple & Sedap

Sedapnya kalau dapat makan cakoi panas-panas dengan cicah pulak sos kastard pandan. Gebus dan lembut je kejadiannya. Jom cuba resepi cakoi paling mudah ni!
Kalau dulu kita biasa makan cakoi yang biasa tu, tapi sekarang ni ramai dah buat pembaharuan dan makan dengan sos kastard.

Kadang tu kalau beli di luar, ada yang dah tak panas, keras atau liat bila dah sejuk kan?
[Baca juga: Resepi Donut Tanpa Uli, Tapi Lembut Sampai Ke Pagi]

Jadi kalau ada masa, apa kata kita cuba buat sendiri di rumah saja… Bukannya susah sangat pun!

Ini resepi cakoi simple dan mudah sangat untuk anda cuba.
RESEPI BABY CAKOI SOS PANDAN KASTARD
i) UNTUK DOH
Bahan-bahan

2 1/2 cawan tepung gandum
1 sudu teh yis
1 sudu teh gula halus
1/2 sudu teh garam
250 gm air suam

Cara-cara

Masukkan air suam + yis + gula ( gaul sebati )
Masukkan tepung dan garam
Rehatkan doh selama 30 minit
Selepas rehat , gaul doh untuk buang udara dalam doh, rehatkan kembali selama 30 minit
Sedia untuk dicanai dan goreng minyak penuh sehingga garing

ii) UNTUK SOS PANDAN KASTARD
Bahan-bahan

18 gm tepung gandum
35gm gula halus
150 santan KARA
70 gm air
1 biji kuning telur
1 tsp perisa pandan
1 tsp pewarna pandan

Cara-cara

Masukkan kuning telur + gula ( gaul hingga gula sedikit larut
Masukkan tepung ( gaul hingga rata )
Panaskan santan dan air hingga mendidih
Campurkan santan ke dalam bancuhan telur ( sedikit demi sedikit )
Masukkan pewarna hijau dan perisa pandan
Masak diatas api hingga pekat

Nampak sedap kan?

Selamat mencuba!
*Kredit resepi: Siti Khadijah


Senangnya Buat Dodol Homemade. Cuma 4 Bahan, Siap Dalam 45 Minit!

Dodol adalah salah satu makanan tradisi yang cukup digemari ramai. Memang best makan dodol yang kenyal, manis, dan lembut. Ada juga yang berperisa durian, pandan, coklat, dan sebagainya.
Selama ini mungkin ada antara kita yang ingatkan cara buat dodol agak payah. Sampai ada yang terbayang orang mengacau kawah sambil berpeluh-peluh, betul tak? Tapi sebenarnya, ia bukanlah sesukar yang anda sangkakan. Kalau buat dalam kuantiti yang kecil dan sekadar untuk dimakan sendiri, ianya sangat mudah.

Kali ini, Puan Noraziah Yazid akan berkongsikan cara buat dodol homemade yang begitu ringkas. Hanya menggunakan 4 bahan asas iaitu santan, gula merah, gula pasir, dan tepung pulut. Boleh siap dalam 45 minit saja!
Cara Buat Dodol Homemade Yang Simple
Berikut adalah resepi yang sangat mudah untuk anda cuba.

Bahan-bahan

2 cawan santan pekat
2 cawan gula merah
1 cawan gula pasir
2 cawan tepung pulut
1 cawan air
sedikit garam
daun pandan

Cara-cara
1. Masak Gula
Pertama sekali, masak gula merah dan gula pasir bersama 1 cawan air.

Kalau nak wangi, masukkan daun pandan sekali. Kacau hingga larut dan tapiskan.

2. Bancuhkan Santan Bersama Tepung Pulut
Dalam satu bekas lain, bancuhkan santan bersama tepung pulut. Kemudian, tapiskan.
3. Campurkan Semua Bahan
Campurkan kedua-dua bahan campuran (gula dan tepung) ke dalam kuali. Tambahkan sedikit garam untuk menaikkan rasa lemak.

4. Kacau Hingga Masak
Seterusnya, masak di atas api dan pastikan ia sentiasa dikacau sampai pekat. Lebih kurang dalam 45 minit.
5. Siap!
Kalau dah kenyal, maksudnya ia dah masak. Warnanya juga akan bertukar gelap. Bila siap, bolehlah terus masukkan ke dalam bekas tupperware atau loyang.
Kalau nak mudah dipotong, sejukkan terlebih dulu.

Mudah, Bukan?
Siapa kata susah nak buat dodol. Kena cuba baru tahu betapa simplenya cara buat dodol yang dikongsikan ini.
Kalau kreatif, bolehlah tambah bahan lain atau perasa yang disukai. Mesti special kalau hidangkan dodol hasil air tangan sendiri di Hari Raya nanti.

*Cara buat dodol ini merupakan perkongsian asal Puan Noraziah Yazid melalui Facebook Masak Apa Hari Ni (MAHN). Ia diterbitkan semula dengan kebenaran beliau.
**Puan Noraziah Yazid menjalankan pelbagai bisnes makanan homemade yang lazat. Untuk lebih banyak perkongsian, follow Facebook beliau di SINI.


Cara Buat Sosej Ayam Homemade Yang Lebih Sihat Untuk Anak. Mudahnya!

“Asal keluar makan, anak-anak asyik nak cari sosej. Bukannya bagus sangat makan makanan berproses ni. Ingat nak cari cara buat sosej homemade lah. Boleh isi bahan-bahan yang berkhasiat. Tak adalah nak risau lagi pasal MSG atau pengawet.”
Anak-anak pasti takkan menolak bila ditawarkan makanan jejari seperti sosej dan nugget. Sedap memang sedap, tapi makanan segera dan yang berproses seperti ini bukanlah makanan yang sepatutnya dimakan selalu. Lebih-lebih lagi oleh anak kecil.

Bagi ibu-ibu yang ingin cuba mengawal pengambilan makanan berproses atau fast food ini, boleh cuba buat sendiri sosej di rumah. Mari ikuti cara buat sosej yang sangat mudah dan sedap oleh Puan Siti Jarina Zaidon ini. Yang pasti, lebih sihat daripada yang dibeli frozen di pasaraya.
Cara Buat Sosej Ayam Homemade Yang Lebih Sihat
Jom lihat cara buat sosej ayam homemade yang boleh anda buat di rumah. Senang sangat! Apapun, kita tengok dulu bahannya.

Bahan-bahan:

1 kg Isi Ayam
1 1/2 sudu teh garam
3 ulas bawang putih
1/2 sudu teh lada sulah
1/2 sudu teh thyme
1/2 sudu teh oregano
1 tangkai cili kering (nak pedas letak lebih, yang serbuk pun boleh )
1 gelas air / stok ayam

*Boleh tambah / tukar bahan ikut kreativiti masing-masing.

Ini gelas air yang digunakan untuk sukatan tersebut
Cara-cara:
Berikut adalah cara buat sosej homemade langkah demi langkah.
1. Kisar Bahan
Mula-mula, satukan semua bahan kisarkan dalam blender sehingga halus dan sebati.

2. Masukkan Dalam Piping Bag / Plastik
Kemudian, masukkan bahan yang dikisar tadi ke dalam piping bag. Kalau tak ada piping bag, boleh gunakan beg plastik biasa dan gunting di hujungnya.

3. Picitkan Atas Plastic Wrap
Bila dah masukkan, sediakan cling film / plastic wrap untuk kita picitkan bahan kisar tadi ke atasnya. Cling film ini adalah sejenis plastic wrap jenis yang nipis. Macam yang digunakan untuk balut sandwich. Biasanya orang guna untuk tutup makanan yang belum dihidangkan juga guna cling film ini.
Picitkan memanjang seperti dalam gambar di bawah ini.

4. Gulungkan
Seterusnya, gulung kemas, pusingkan hujung plastic wrap tadi hingga ketat dan padat. Ikat kuat kanan dan kiri.
Beginilah rupanya bila dah siap gulung.
*Ada lagi satu cara, boleh guna plastik aiskrim Malaysia. Picitkan terus ke dalam plastik itu, tak payah gulung-gulung lagi. Ikut keselesaan andalah ya.

5. Rebus 10 Minit
Didihkan air, rebus dalam 10 minit. Angkat dan rendam dalam air ais sebentar.
Tos dan buka balutan plastic wrap tadi.

6. Dah Boleh Goreng
Sekarang, dah ada sosej buatan sendiri. Bolehlah di goreng atau pan fried.
Ini hasilnya yang saya dah siap goreng. Nampak sedap, kan?

Juga Boleh Disimpan Beku
Rupanya mudah saja cara buat sosej sendiri di rumah. Alternatif ini tentunya lebih sihat untuk anak-anak dan seisi keluarga. Anda boleh tambahkan sayuran seperti carrot, sawi, brokoli, dan sebagainya untuk menambah khasiat. Kalau nak tambah cheese pun boleh. Yang ditunjukkan ini adalah cara buat sosej ayam yang paling asas.
Boleh juga buat sekali banyak untuk dijadikan stok simpanan beku. Tak payah lagi beli di pasaraya selepas ini!
Selamat mencuba.

*Resepi sosej ayam homemade ini adalah perkongsian asal oleh Puan Siti Zarina Jaidon dan diterbitkan semula dengan kebenarannya. Untuk lebih banyak perkongsian, follow FB beliau di sini.
**Selain berpengalaman dalam bidang masakan, beliau juga berbakat dalam menghasilkan pelbagai jenis kek perkahwinan pada harga yang mampu milik. Tempahan dibuka bagi kawasan Puchong, Kuala Lumpur, Putrajaya dan sekitarnya. Ikuti Fanpage beliau, Family Pastry Bakery dan Instagram Siti Zarina Jaidon.